Samardžić: Kosovo se od 2008. godine predaje na parče - Politika - Dnevni list Danas\nPočetna » Politika » Samardžić: Kosovo se od 2008. godine predaje na parče\n0Piše: Fonet 01. septembra 2018. 22.35\nFoto: tviter/Uros Piper\nOn je, na tribini „Protiv izdaje!Za Kosovo i Metohiju u Srbiji!“, rekao da se od 2008. godine „Kosovo i Metohija predaje na deo, na parče“.\nPo njegovoj oceni, još ima vremena da se zaustavi potpisivanje pravno obavezujućeg sporazuma.\nSamardžić je rekao da se predsednik Srbije Aleksandar Vučić i cela njegova garnitura ne boji nijedne reči koja dolazi od opozicije, ali su se zabrinuli kada su crkveni velikodostojnici počeli da govore o Kosovu i Metohiji na način koji je primeren samoj situaciji.\nOcenio je da je vlast uvidela da postoji opasnost, a ona je u tome što naša crkva ima nepodeljenu podršku u narodu.\n„Nekoliko istupa sadržinski izvanrednih od strane crkve zabrinulo je našu vlast i mi nemamo sada drugu akciju nego sa crkvom.Opozicija koja je ćutala godinama i koja se sada nekako konstituiše i daje nekakav opozicioni program je zakasnila za ovo za šta treba podići akciju“, rekao je on.\nIstoričar Miloš Ković rekao je da smo „svi svesni toga da ovo neće stati, da oni neće stati sami od sebe, da su zagazili u izdaju, da je pitanje dana, možda i sata kada objave svoj plan“. „NJihov plan je sasvim očigledno takozvana korekcija granica, a posle toga pravno obavezujući sporazum kojim će priznati nezavisnost Kosova i Metohije, stolicu u Ujedinjenim nacijama i sve ostalo“, istakao je Ković.\n„Po pom mišljenju idemo u najveću izdaju u istoriji srpskog naroda.Naša istorija je prebogata izdajnicima, konvertitima. Ovo je neviđeno.Ovo će ostati kao ljaga na našim pokolenjima ako nešto ne preduzmemo, rekao je Ković.\nSociolog Slobodan Antonić rekao je da se predsednik Srbije Aleksandar Vučić nad Jevanđeljem zakleo da će da brani Kosovo i dodao da predsednik koji pogazi svoju zakletvu prestaje da bude legitimni predsednik.\n„Pominje se reč izdaja.Kada neko konačno stavi potpis na drobljenje Srbije on time izlazi iz kruga koga činimo mi, naši preci, naši potomci.On sam sebe isključuje iz tog kruga.NJega će njegovi potomci da pitaju – deda ili tata jesi ti onaj za koga kažu da je izrod, da je izdajica“, rekao je Antonić.\nPoslednji predsednik opštine Štrpce u srpskom sistemu Zvonko Mihajlović rekao je da je došlo vreme kada treba da se narodu saopšti istina, a istina je da je neka ucenjena srpska glava dobila zadatak da preda vekovnu srpsku teritoriju Kosovo i Metohiju našim vekovnim neprijateljima Albancima.\n„Da li će to biti u formi razgraničenja, podele, humanog preseljenja stanovništva. Kako god, efekat je postignut, bez obzira što se to nikada neće desiti.Hoće oni, ne da Bog, ne da narod, ne da crkva“, rekao je Mihajlović.\nOn je dodao da je tim porukama Srbima na Kosovu i Metohiji poslat jasan signal da nemaju državu na koju mogu da računaju, jer oni osim države Srbije nemaju drugu državu, dok je Albancima poslata poruka da mogu da rade sa Srbima šta god žele jer nema ko da ih zaštiti.\ndemokrtaska stranka, dss


Sprema se optužnica protiv Ben Alija\nBivši predsednik Tunisa Zin El Abidin Ben Ali\nPravosudni organi Tunisa pripremaju optužnicu u 18 tačaka protiv bivšeg predsednika Zin El Abidina Ben Alija, koja obuhvata niz krivičnih dela - od krijmčarenja droge do ubistava.\nDržavna novinska agencija TAP javila je da je ministar pravde Lazar Karui Čebi kasno sinoć u intervjuu na državnoj televiziji najavio planove tužilaštva. Čebi je rekao da su u pripremi čak 44 pravna postupka protiv Ben Alija, njegove porodice i političkih saveznika.\nPosle 23-ogodišnje vladavine, Ben Ali je pobegao u Saudijsku Arabiju pošto je tokom januarskih protesta zbačen s vlasti. Neki članovi njegove porodice i oni koji su bili u njegovim uskim krugovima i dalje su u pritvoru u Tunisu.\nZapadni mediji preneli su u februaru da je Ben Ali u teškom zdravstvenom stanju u jednoj saudijskoj bolnici, pošto je pretrpeo moždani udar.\nČebi je ukazao da će Ministarstvo pravosuđa Tunisa pokušati da izdejstvuje ekstradiciju Ben Alija od Saudijske Arabije kako bi bio izveden pred lice pravde. Tunis traži pomoć Interpola u za hapšenje Ben Alija i drugih članova njegove porodice koji su napustili zemlju.


OVO NIJE PRVI SLUČAJ Diplomatski i korupcijski skandal: Ministarstvo vanjskih poslova BiH pokrenulo je istragu oko izdavanja viza Iračanima | Poskok.info\nOVO NIJE PRVI SLUČAJ Diplomatski i korupcijski skandal: Ministarstvo vanjskih poslova BiH pokrenulo je istragu oko izdavanja viza Iračanima\nOvo je poručeno za „Dnevni avaz“ iz kabineta Igora Crnatka, ministra vanjskih poslova BiH.\n– Informacija o detaljnom postupku izdavanja viza za iračke državljane koji su jučer doputovali pa deportirani sa Sarajevske zračne luke, zatražena je jučer ujutro – dodaje se.\nGranična policija BiH, podsjećamo, vratila je sa Sarajevske zračne luke 50 državljana Iraka, koji su imali turističke vize, a kako su ispričali istražiteljima, oni su za ovu vrstu usluge platili po 1.000 eura posrednicima u Ambasadi BiH.\nNo, otkriveno je da ovo nije prvi slučaj i da je ranije Iračanima izdato skoro 200 turističkih viza za ulazak u BiH iako je riječ o osobama koji dolaze iz zemlje visokog migracijskog rizika.\n– Izdat je nalog i Kancelariji za diplomatsko-konzularnu kontrolu MVP-a BiH da u okviru svojih nadležnosti preispita kompletan postupak izdavanja ovih viza u Ambasadi BiH u Amanu. Ministarstvo vanjskih poslova BiH poziva i druge nadležne institucije BiH da se uključe u ovaj slučaj u okviru svojih nadležnosti kako bi se što prije utvrdilo postoji li eventualna odgovornost institucija ili pojedinaca i kako bi se, u skladu s tim, preduzele odgovarajuće mjere – rečeno nam je iz MVP-a.


-NTSB je odgovorio našem glavnom istražitelju i najavio akreditovanog predstavnika, izjavio je Farhad Parvarešs, predstavnik Irana pri Međunarodnoj organizaciji civilnog vazduhoplovstva, dela Ujedinjenih nacija.\nTakođe su obaveštene Švedska i Avganistan, čiji građani su bili u tom avionu, kao i Francuska kao jedna od zemalja gde su izrađeni motori za avion. Predstavnik Irana pri Međunarodnoj organizaciji civilnog vazduhoplovstva negirao američke i kanadske tvrdnje da je avion slučajno oboren i rekao da je Iran za potpunu i transparentnu istragu nesreće.\n-Za nas kao Irance ovo je tragedija i katastrofa, rekao je Parvareš, izrazivši saučešće rođacima poginulih.\n-Mislim da bi to trebalo da zadržimo čisto tehničko veštačenje i ne mešamo ga sa političkim tenzijama u regionu. Trebalo bi ostaviti stručnjacima da istraže i naprave svoj izveštaj, rekao je Parvareš.\nIran je odbacio optužbe američkih zvaničnika da su avion oborili iranski projektili kao velike laži.\n-Niko neće preuzeti odgovornost za tako veliku laž jednom kada se dokaže da je ta tvrdnja bila prevara, poručio je portparol iranske vlade Ali Rabiei, dodajući da je delegacija iz Ukrajine već u Iranu. -Pozdravljamo učešće svih zemalja koje su izgubile svoje građane u nesreći. -\nIran je takođe pozvao kompaniju Boing da uzme učešće u istrazi o padu aviona, nakon što su američki zvaničnici saopštili da je vrlo verovatno da je avion nenamerno oborila iranska protivavionska raketa. Iranska državna agencija IRNA citirala je portparola iranskog ministarstva spoljnih poslova, koji je rekao da je Iran pozvao Ukrajinu i Boing da učestvuju u istrazi.\nPortparol Abas Musavi rekao je i da Iran pozdravlja učešće eksperata iz svih zemalja iz kojih dolaze nastradali u tragičnom padu aviona. U danu kada je avion pao načelnik iranske organizacije za civilnu avijaciju Ali Abedzadeh je poručio da crne kutije, koje su pronađene, neće biti predate "Boingu".\nU međuvremenu je Iran pozvao sve zainteresovane strane da učestvuju u istrazi, a portparol vlade je rekao da, prema međunarodnim pravilima, učešće u istrazi o padu aviona mogu da uzmu Iran, kao država u kojoj se nesreća dogodila, aviokompanija i država koja je vlasnik aviona, odnosno Ukrajina, fabrika čiji je avion - Boing, kao i zemlja u kojoj je napravljen motor aviona, Francuska.


Mesto šefa pregovaračkog tima upražnjeno već tri meseca - European Western Balkans\nAutor Jovana Georgievski 31. 12. 2019. 09. 01. 2020.\nProšlo je više od tri meseca od kada je Tanja Miščević, dotadašnja šefica pregovaračkog tima za vođenje pregovora sa Evropskom unijom, napustila ovu dužnost. Dok je poznato da je Miščević prešla na novu funkciju zamenice generalnog sekretara Saveta za regionalnu saradnju (RCC), novi šef pregovaračkog tima do sada ne samo da nije imenovan, već Vlada, koja je zadužena za imenovanje novog šefa pregovaračkog tima, nije objavila ni ko su kandidati za upražnjenu poziciju.\nEuropean Western Balkans nije dobio odgovor iz Kabineta predsednice Vlade Ane Brnabić o tome da li je procedura za izbor novog šefa pregovaračkog tima pokrenuta.\nPregovarački tim formiran je 2013. godine, sa zadatkom da koordinira i vodi proces pregovora sa EU, u skladu sa osnovom za vođenje pregovora koju utvrđuje Vlada Srbije, a takođe u skladu sa Pregovaračkim okvirom, koji sastavlja Evropska komisija.\nU godini kada je Francuska pokrenula predlog o reformi metodologije pristupanja za za zemlje kandidate, zemlja je ostala bez glavnog pregovarača uslova pod kojima Srbija treba da usvoji, implementira i izvrši reformu podeljenu u 35 pregovaračkih poglavlja.\n“Činjenica da je funkcija šefa pregovaračkog tima upražnjena već tri meseca pokazuje da proces pristupanja Srbije EU trenutno nije na listi prioriteta zvaničnog Beograda, uprkos mnogo puta proklamovanom stavu da je pristupanje “evropskoj porodici naroda” jedan od strateških ciljeva”, ocenjuje za European Western Balkans savetnik za javne politike Beogradske otvorene škole Vladimir Pavlović.\nOn podseća da neizvesnost u vezi sa tim kada će biti izabran novi šef tima nije ni izdaleka jedino pitanje u kojem Srbija odstupa od očekivanog tempa adresiranja problema kada su u pitanju evropske integracije.\n“To što Srbija još uvek nije izabrala novog šefa pregovaračkog tima nije u velikoj meri uticalo na sam tempo, sadržinu i rezultate pristupnih pregovora, jer su oni već usporeni nedovoljno dobrim rezultatima u primeni već usvojenih pravnih tekovina EU, nezadovoljavajućim tempom otvaranja novih pregovaračkih poglavlja, kao i turbulentnim dešavanjima u samoj EU tokom 2019. godine”, smatra Pavlović.\nO tome da se Srbija suočava sa ozbiljnim kašnjenjima, kao i da je neophodno je da ubrza reforme u oblastima pravosuđa, slobode medija i borbe protiv korupcije i organizovanog kriminala, u svom poslednjem izveštaju o stanju u poglavljima 23 i 24 ocenila je i Evropska komisija.\n“S obzirom na stanje u ovim poglavljima, koja se smatraju kičmom evrointegracija, Savet EU dao “zeleno svetlo” za otvaranje samo jednog poglavlja Srbiji, iako su srpske vlasti u više navrata poručile da su za otvaranje spremna još tri poglavlja”, podseća u razgovoru za EWB novinarka dnevnog lista Danas Marija Stojanović.\nPošto za imenovanje novog šefa pregovaračkog tima nije potrebno sprovesti konkurs, sagovornici EWB naglašavaju da na ovu poziciju ne bi smela da se postavi osoba zbog čisto političkih zasluga.\n“Mandat pregovaračkog tima i šefa koji njim rukovodi je takav da je od neosporne važnosti da ovu funkciju obavlja profesionalac koji poseduje dovoljno stručnih, tehničkih znanja i dovoljno iskustva u samom procesu pristupnih pregovora, transponovanja i primene pravnih tekovina EU, neko iskusan i kompetentan u oblasti EU”, ističe Pavlović.\nOn podseća da je Tanja Miščević pre pozicije šefice pregovaračkog tima bila Direktorka Kancelarije za evropske integracije, članica vladinog pregovaračkog tima za pregovore o zaključenju Sporazuma o stabilizaciji i pridruživanju kao i šefica pregovaračkog tima Vlade za zaključenje Sporazuma o viznim olakšicama i Sporazuma o readmisiji između Srbije i EU. Uz sve navedeno ona je i fakultetski profesor koji se bavi evropskim integracijama i na akademskom nivou.\n“Možda je od činjenice da već tri meseca nemamo ključnog pregovarača na ekspertskom nivou više poražavajuće to da nemamo nikakve naznake ko bi novi šef pregovaračkog tima mogao biti niti koji su to kandidati koji bi mogli da zauzmu ovu odgovornu i prestižnu funkciju”, ističe Pavlović.\nMarija Stojanović ocenjuje da ne treba otpisati ni mogućnost da ministarka za evropske integracije Jadranka Joksimović preuzme i funkciju “glavnog pregovarača” sa Briselom. Ipak, vrlo je moguće je da ćemo na postavljanje novog šefa pregovaračkog tima morati da sačekamo do nove podele nakon izbora na proleće.\n“Može se vrlo lako desiti da pozicija ključnog pregovarača sa Evropskom unijom u procesu pristupnih pregovora postane i deo podele postizbornog kolača, u kom slučaju ćemo se dodatno načekati dok ovo pitanje ne dođe na dnevni red”, saglasan je Pavlović, dodajući da bi toliko čekanje predstavljalo poražavajuć scenario.\n“Ako se imaju u vidu dinamične promene unutar EU kada je u pitanju preispitivanje suštine politike proširenja i načina na koji će ona biti (re)definisana i primenjena u praksi prema ovom regionu. U sveopštoj kakofoniji kada je u pitanju dalja sudbina i dinamika procesa proširenja i samih pristupnih pregovora, glas profesionalca sa kredibilitetom koji počiva na znanju i iskustvu u procesu primene evropskih standarda i vrednosti u praksi će se sigurno dalje čuti od glasa osobe postavljene po kriterijuma političke podobnosti i partijske odanosti”, zaključuje Pavlović.\nDa popuniti ovu poziciju neće ni biti lako ukazuje i tendencija da kvalitetni kadrovi, a naročito oni koji se bave evropskim integracijama, učestalo napuštaju državnu upravu poslednjih godina zbog neadekvatnih uslova rad i nepoželjnog političkog pritiska, podsećaju iz Centra za evropske politike.\nPrema istraživanju koje je CEP sproveo 2017. godine, više od 50 odsto državnih službenika angažovanih na poslovima evropskih integracija i upravljanja EU projektima izrazilo je nezadovoljnost uslovima rada i reklo da planira da napusti upravu ako se nešto ne promeni.\nCS4EU2020Evropske integracijeMarija StojanovićPregovori Srbija - EUTanja MiščevićVladimir Pavlović


EP: Organizovani kriminal prepreka napretku Zapadnog Balkana - Kosovo Online\n26. Oktobar 2021. • 19:40\nSpoljnopolitički odbor Evropskog parlamenta (AFET) usvojio je Izveštaj o saradnji u borbi protiv organizovanog kriminala na Zapadnom Balkanu kojim se konstatuje da je upravo organizovani kriminal jedna od glavnih prepreka na putu razvoja regiona, prenosi Tanjug.\nSa druge strane, EU se poziva da podrži ove napore kroz finansijsku pomoć i praktičnu saradnju.\n"EU ne sme da koristi organizovani kriminal kao izgovor za odlaganje procesa proširenja, već treba da stane uz narod Zapadnog Balkana u njihovoj borbi protiv organizovanog kriminal", poručio je Mandl.\nIzveštaj navodi i "očigledan nedostatak volje nadležnih vlasti u regionu da otvore bivše jugoslovenske arhive" i naglašava važnost saradnje i deljenja obaveštajnih podataka između regiona i međunarodnih partnera i institucija.\nIstovremeno, pozdravlja se zaključivanje sporazuma o saradnji između Eurodzasta i vlada Srbije, Albanije, Severne Makedonije i Crne Gore.\nEvropski parlament evroatlanske integracije Zapadni Balkan kriminal korupcija Lukas Mandl\nVasoli: Izveštaj Evropske komisije o Kosovu objektivan, napredak u dijalogu važan za EU integracije\nStručnjak za evropske integracije Besnik Vasoli ocenio je da je u Izveštaju Evropske komisije o napretku Kosova na putu evropskih integracija, objektivno procenjena situacija.\nKurti sa delegacijom Evropskog saveta o dijalogu i viznoj liberalizaciji


Danas predaja potpisa za objavljivanje "Programa reformi BiH"\nDanas predaja potpisa za objavljivanje “Programa reformi BiH”\nMladi SDS-a predaće danas u Predsjedništvo Bosne i Hercegovine potpise građana Republike Srpske u okviru inicijative “Imam pravo da znam!” sa zahtjevom za hitno javno objavljivanje dokumenta “Program reformi BiH” i za sazivanje posebne sjednice Narodne skupštine Srpske prije slanja dokumenta u sjedište NATO-a u Briselu.\nOvom inicijativom se traži da Narodna skupština Republike Srpske prije slanja da svoj stav o ovom dokumentu, koji je usvojilo Predsjedništvo BiH.\nIz SDS-a je najavljeno da su izjave za novinare i predaja peticije predviđeni u 12.00 sati ispred zgrade Predsjedništva BiH.\nŠarović: Dodik da se povuče sa pozicije člana Predsjedništva\nKaradžićeva kćerka u Narodnoj skupštini RS-a


Premijera predstave "Zaljubljeni Šekspir" biće održana 26. marta u BDP -\nPremijera predstave “Zaljubljeni Šekspir” biće održana 26. marta u BDP\nBy redakcija 03/23/2022 Beograd, Najnovije, Zabava\nDrama “Zaljubljeni Šekspir” Toma Stoparda i Marka Nomana, u režiji Ane Tomović, premijerno će biti izvedena 26. marta u Beogradskom dramskom pozorištu kao prva premijera ovog teatra u novoj godini, najavljeno je danas na konferenciji za medije.\nGlavni glumac Luka Grbić, tumač naslovne uloge, mladog Vilijama Šekspira, specijalno za Tanjug je izjavio da mu nije veliko opterećenje što je sam film “Zaljubljeni Šekspir” bio veliki hit u čitavom svetu, već ističe da je sama drama kao pozorišni predložak izuzetno kvalitetna.\n“Kod mene ne postoji opterećenje hita u smislu da predstava treba da bude toliko velika stvar. Mislim da je neophodno da ovo bude jaka i važna priča, da na taj način bude uzbudljiva i dobra. Da li će biti hit kod nas, kao što je film bio, to vrlo često nije merilo”, smatra Grbić koji igra najvećeg dramskog pisca svih vremena Šekspira u vreme kada je bio anoniman, i kada polako piše čuvenu dramu “Romeo i Julija” koja će ga proslaviti.\n26. mart Ana Tomović BDP Grbić predstava premijera rezija Romeo i Julija važna priča Vilijam Šekspir Zaljubljeni\nPredstava “Moj muž” biće izvedena pedeseti put 28. aprila u JDP-u


Šresta: Karneks je sinonim kvaliteta, primenjeni najbolji standardi proizvodnje | Novinska agencija Beta\nEKONOMIJA | 11.10.2019 10:15 > 11.10 10:15\nŠresta: Karneks je sinonim kvaliteta, primenjeni najbolji standardi proizvodnje\nKarneks (Carnex) je, kako su potvrdila istraživanja, omiljeni brend za više od 90 odsto potrošača zbog vrhunskog kvaliteta proizvoda, sa kojim nema kompromisa, rekao je generalni direktor kompanije Karneks Mohan Šresta (Mohan Shrestha) i najavio nove proizvode tog brenda.\n"Tradicija duga više od šest decenija učvrstila je poziciju brenda Karneks toliko da su pojedini proizvodi u javnosti postali sinonim za čitavu kategoriju. Kao što su nekada naši roditelji sve paste za zube zvali 'kaladont' ili kao što sva terenska vozila zovemo 'džip' prema čuvenom proizvodjaču, tako danas kada kažu Karneks, potrošači misle na viršle i paštete", rekao je Šresta u intervjuu za agenciju Beta.\nOn je naveo da se posvećenost kompanije inovacijama i potrošaču ogleda i u velikom broju nagrada koje, sad već podjednako, osvaja i na domaćim i na prestižnim medjunarodnim sajmovima.\n"Onoliko koliko nam je važno da na domaćem tržištu budemo jedinica mere kvaliteta mesnih preradjevina, toliko želimo da van granica naše zemlje budemo dostojan predstavnik Srbije. Ovo ne bih nazvao ambicijom kompanije Karneks, već standardom brenda koji održavamo kontinuiranim unapredjenjem kvaliteta proizvoda, konstantnom brigom o potrošaču, ali i inovativnom pristupu procesu proizvodnje", rekao je Šresta.\nKako je istakao, Karneks kroz model vertikalno integrisanog proizvodnog procesa, "od njive do trpeze", primenjuje najviše svetske standarde.\nTo znači, kako je objasnio, da je ceo proces proizvodnje mesa i proizvoda od mesa u okvirima kompanije, od sopstvene proizvodnje hrane za životinje, preko farmi za uzgoj svinja, do industrije mesa.\n"Svaki aspekt naše proizvodnje uskladjen je sa svim evropskim i svetskim standardima. Sve sirovine i materijali koji se koriste u procesu proizvodnje prolaze prijemnu kontrolu u skladu sa našim planovima samokontrole i postavljenim standardima kontrole kvaliteta", istakao je Šresta.\nDodao je da samo polazni materijali koji u potpunosti ispune sve zahteve kvaliteta mogu da budu odobreni za korišćenje u proizvodnji, a sve u skladu sa uspostavljenim standardima bezbednosti i kvaliteta i to HACCP, ISO 9001, IFS, BRC globalnog standarda za bezbednost hrane.\n"Vodjeni principima na kojima zasnivamo naše poslovanje, aktivno radimo na tome da svoja znanja, iskustva i na kraju krajeva, standarde, prenesemo na lokalno tržište. Isto tako, otvoreni smo i učimo od ostalih igrača na tržištu. Sve to postižemo učešćem u različitim privrednim udruženjima i asocijacijama", rekao je Šresta.\nKako je naveo, Asocijacija za razvoj kvaliteta mesa i proizvoda od mesa, čiji je Karneks aktivni član, bila je uključena u proces uvodjenja oznake "Srpski kvalitet", koji je realizovalo Ministarstvo poljoprivrede uz podršku Organizacije za hranu i poljoprivredu Ujedinjenih nacija (UN FAO) i Evropske banke za obnovu i razvoj (EBRD).\n"Srpski kvalitet" je nacionalna oznaka koja garantuje kvalitet proizvoda specifičnih karakteristika, proizvedenih od sirovina isključivo sa teritorije Srbije i dokazano višeg kvaliteta u odnosu na proizvode iste kategorije na tržištu.\n"Uvodjenje ove oznake je još jedan garant kvaliteta mesa i proizvoda od mesa lokalnim i svetskim potrošačima. Karneks proizvodi: Domaća mesnata slanina, Selection pašteta sa komadićima mesa, Selection pašteta sa dimljenom slaninom, Domaća sarma i Rustik kobasica već nose oznaku 'Srpski kvalitet', a uskoro pripremamo sertifikaciju dodatnih proizvoda", rekao je Šresta.\nKarneks je, kako je istakao, prisutan u zemljama Evrope, sa svojim paštetama i gotovim jelima, njegovi proizvodi nalaze se na rafovima u Australiji i Kazahstanu, a kompanija ima ambiciozne planove i za naredni period i dalje širenje.\n"Na tržištu Rusije, koje je svakako jedno od najvećih, i samim tim, najznačajnijih na svetu, prisutni smo već veoma dugo, pre svega zahvaljujući nagradjivanom kvalitetu proizvoda. Recimo, na prestižnom sajmu u Moskvi smo, samo prošle godine, osvojili pet zlatnih medalja i jednu srebrnu", rekao je Šresta.\nPodsetio je da od juna ove godine, kada je ruska inspekcija donela odluku da postoje neusaglašenosti u standardima, izvoz privremeno obustavljen.\n"U javnosti se dosta spekulisalo na tu temu, te moram još jednom da napomenem da se nikako ne radi o nebezbednom mesu lošeg kvaliteta. Većina zamerki, kada je u pitanju Karneks, isključivo su na nivou administrativnih neusaglašenosti, što smo prihvatili kao obavezujuće delove standarda. Kvalitet mesa nije doveden u pitanje nijednom tačkom u izvoznim standardima. Sve administrativne neusaglašenosti su u najkraćem roku uklonjene", kazao je Šresta.\nDodatni izazov sa kojim se kompanije susreće jeste pojava afričke kuge svinja u Srbiji, iako na Karneksovim farmama svinja, zbog izuzetno visokih standarda i nivoa zaštite nema te bolesti, ali je nivou cele države zabranjen izvoz termički netretiranih proizvoda, kao što su fermentisani proizvodi ili sveže meso, u zemlje EU, CEFTE i u Rusiju, kao i transport preko tih zemalja.\nPo rečima generalnog direktora, Karneks ima prednost u sprečavanju zaraze jer ima zatvoren sistem proizvodnje, a na farmama i u celom sistemu pored redovnih mera koje su veoma stroge, uvedena su stroga ograničenja da bi se bezbednost podigla na najviši nivo.\n"Mi se nadamo da će situacija sa izvozom uskoro biti bolja, jer smo, sa naše strane, već ispunili važne preduslove za nova tržišta i inovativne proizvode. Ministarstvo poljoprivrede i Uprava za veterinu intenzivno rade na otvaranju tržišta Kine za uvoz svinjskog mesa i mesnih prerađevina od svinjskog mesa iz Srbije", rekao je Šresta.\nGovoreći o planovi kompanije on je naveo da je fokus na konstantnom unapredjenju kvaliteta, ali i širenje portfolia uvodjenjem novih proizvoda.\n"Pratimo trendove, kretanja na tržištu, ali i osluškujemo potrebe naših potrošača. Upravo zato, odlučili smo da napravimo iskorak u oblast van mesne industrije i ponudimo potrošačima potpuno nov proizvod – Carnex Vege humuse namazi od leblebija, ekstradevičanskog ulja, tahinija. To ne znači da se odričemo naših mesnih proizvoda, samo širimo našu paletu i našem tržištu nudimo još proizvoda izuzetnog kvaliteta", rekao je Šresta.\nNajavio je i dalje investiranje u finalnu proizvodnju, nove tehnologije i uvodjenje novih visokokvalitetnih proizvoda, što će se uskoro videti i na tržištu.\n"Za nas, koji smo deo sistema MK Grupe, takodje su značajna i ulaganja u oblasti energetske efikasnosti, digitalizacije i automatizacije delova proizvodnje i tome posebno posvećujemo pažnju", istakao je Šresta.


RTCG - Radio Televizija Crne Gore - Nacionalni javni servis :: Politika :: Vrijeme da se opozicija pročisti\nMILOŠEVIĆ PORUČIO 04. 01. 2019. 13:30 >> 13:02 10\nCrnogorska opozicija danas je razjedinjenija nego prije bojkota parlamenta, ocijenili su iz Građanskog pokreta (GP) URA i poručili da je vrijeme da neke partije postanu dio istorije, jer njihovo djelovanje ne doprinosi smjeni vlasti.\nČlan Glavnog odbora GP URA Rade Milošević, govorio je o efektima bojkota parlamenta nakon više od dvije godine. On je rekao da opozicija profitira od bojkota i da za to postoje mjerljivi pokazatelji.\n"Ukoliko uzmemo za reper poslednje lokalne izbore, opozicione stranke koje su pogazile riječ i prekinule bojkot parlamenta, doživjele su krah na poslednjim lokalnim izborima", kazao je Milošević agenciji MINA.\nPrema njegovim riječima, primjer za to je Socijaldemokratska partija (SDP) i njihova koalicija koja nije uspjela u Podgorici da pređe cenzus, a pored njih i krah Demokratskog fronta (DF) koji je doživio ozbiljan pad podrške birača.\n"Sa druge strane Koalicija za 21. vijek, koju čine Demokrate i URA, jedine opozicione partije koje su istrajale u bojkotu su dobili najveću podršku građana na lokalnim izborima. Iz tog primjera možemo zaključiti da oni koji su prekinuli bojkot su veliki gubitnici", smatra Milošević.\nOn je naveo da su bojkotom dobili povjerenje građana jer, kako je kazao, nijesu pogazili riječ.\n"Sve ostale partije osim URA-e i Demokrata su prekinule bojkot, međutim birači su nagradili nas, a kaznili njih. Bojkotom smo dobili i pažnju partnera iz EU što se ogledalo kroz podršku komesara Hana i našoj platformi koja ima za cilj sveobihvatnu reformu izbornog zakonodavstva", kazao je Milošević.\nMedjutim, on smatra da bojkot ima danak.\n"Na primjer, naši poslanici nemaju dovoljno medijskog prostora za iznošenje stavova kao što to imaju poslanici koji su dio parlamenta", rekao je Milošević.\nUpitan da li je opozicija danas razjedinjenija nego prije bojkota, Milošević je odgovorio potvrdno.\n"Nažalost, opozicija je razjedinjena. Prema mom mišljenju vrijeme je da neke partije postanu dio istorije, jer njihovo djelovanje ne doprinosi smjeni vlasti", ocijenio je Milošević.\nPrema njegovim riječima, veliki je problem što je danas teško sa sigurnošću reći da su neke partije zaista opozicione.\n"Podsjetiću da su pojedini politički subjekti bili dio vlasti 17 godina i da nijesu svojom voljom napustili vlast, dok drugi konstantno svojim izjavama i djelovanjima, svjesno ili nesvjesno pomažu vlast", rekao je Milošević.\nOn je podsjetio da "neki žele da vrate srpsko more".\n"Situacija je komplikovana i vrijeme je da se opozicija pročisti", smatra Milošević.\nMilošević član Građanskog savjeta za fer izbore\n26. 09. 2018. 3\nURA neće u Radnu grupu


Podelu Belgije bi podržala samo manjina\nNajveći dobitnik vanrednih parlamentarnih izbora u Belgiji je separatistički nastrojeni Novi flamanski savez, koji je sa 27 osvojenih mandata postao najjača stranka u 150-članom parlamentu. Bart de Vever, lider te stranke, koji je svojim simpatizerima u predizbornoj kampanji obećavao podelu zemlje, poručio je u trijumfalnoj atmosferi u Briselu da za one koji imaju volju ništa nije nemoguće. Izvesno je ipak da flamanskim nacionalistima volja neće biti dovoljna i da će morati da sačekaju na ostvarenje svog sna.\nPiše: N. Vlačo\nSimpatizeri flamanskih separatista slave trijumf svoje stranke\nRazlaz Flamanaca i Valonaca zasad podržava samo manjina stanovništva Flandrije, kaže za „Blic“ Režis Dondua sa Slobodnog univerziteta u Briselu. Analitičar tvrdi da je scenario podele Belgije moguć samo na duge staze i ne pre 2040. godine. Dondua, koji radi u Centru za proučavanje političkog života vodećeg briselskog univerziteta, veruje da bi Belgija mogla vladu da dobije najranije u septembra, ali da je verovatnije da je neće imati pre kraja godine, kada se okončava šestomesečno belgijsko predsedavanje EU, koje počinje 1. jula.\n„Prethodna vlada formirana je nakon pola godine pregovora, a sada će, osim o kabinetu, da se raspravlja i o novoj državnoj reformi u kojoj flamanske partije traže podelu državne železnice i regionalizaciju u sferi socijalnih davanja. U suštini, problema je novac pošto Flamanci smatraju da veliki deo njihovog novca odlazi na penzije i socijalnu pomoć u siromašniju Valoniju, pa žele da to prekinu“, kaže Dondua.\nU vezi s ciljem flamanskog nacionaliste De Vevera da Belgija prvo postane konfederacija, a potom i prestane da postoji, Dondua tvrdi da taj cilj nije kratkoročno ostvarljiv, ali da je moguće da će se u narednih deset godina zajedničke institucije Belgije svesti na sferu spoljne i odbrambene politike.\n„Zasad odvajanje Flandrije traže samo dve flamanske partije i tu ideju podržava 10-12 odsto flamanskog stanovništva, političko mnjenje jednostavno još nije spremno za taj korak. Uz to će godinama postojati i protivljenje Valonaca raspadu Belgije. Ako do mirnog razlaza ikada dođe, izvešće ga nova generacija političara za nekih 30-40 godina“, smatra Dondua.\nPo njegovim rečima, jedan od razloga zbog kojeg Belgija opstaje jeste što niko nema praktično rešenje za Brisel, koji je ne samo prestonica već i zasebni region Belgije. Uz to, u Briselu su smeštene najvažnije institucije EU i NATO.\n„Čini se čak da Flamanci ne daju preveliki značaj Briselu, koji je sam po sebi simbol Belgije, pošto se kao većinski frankofono područje nalazi kao enklava u Flandriji“, navodi Dondua.\nNa izborima održanim u nedelju na području regiona Valonija najuspešnija je bila frankofona Socijalistička partija pod vođstvom Elija di Rupa, kojem bi belgijski kralj Albert Drugi mogao da poveri mandat za sastav nove vlade Belgije pošto ima veće šanse za sastavljanje kabineta od De Vevera.\nBelgija Parlamentarni izbori Flamanaci Valonaci Elio di Rupo Bart de VEver Marijan Tisen\n07:03 JEZIVA MISTERIJA Kako je muž Ivan završio u BURETU BETONA?! 7 STRUČNJAKA priča za Blic: Da li je Biljana Stojanović mogla sama da ubije supruga i sakrije njegovo telo


STADA akvizicijom preuzela 15 brendova kompanije GSK -\nSTADA AG, u okviru koje posluje Hemofarm, značajno širi svoje globalno poslovanje u domenu lekova i preparata bez recepta (OTC) kupovinom portfolija renomiranih brendova kompanije GlaxoSmithKline (GSK) koji su prisutni u brojnim evropskim državama, između ostalih i u Srbiji.\nŠtada je važan evropski igrač sa jakim prisustvom na mnogim tržištima i kao takva sve poželjniji partner u segmentima generike i zdravstvenih proizvoda široke potrošnje. Brendovi koje smo kupili i tržišta na kojima su oni prisutni, dobro su usklađeni sa Štadinom geografskom strategijom i našim ključnim aktivnostima, kaže Peter Goldšmit, generalni direktor Štade.\nOva kupovina će nam omogućiti da se dodatno razvijamo uz postojeći snažan rast koji već beležimo u generičkom poslovanju. Verujemo da će, pod našim vođstvom, ovi brendovi biti osveženi i da će dodatno jačati, dodaje Goldšmit.\nOduševljeni smo time da u Štadin portfolio dolazi 15 brendova sa snažnim lokalnim nasleđem, kao što su Venoruton, Coldrex i Cetebe, napominje Štefen Vagner, rukovodilac Štade odgovoran za Evropu i dodaje da je ovo idealna transakcija za obe strane.\nAutor eVršac 29 avgusta, 2019\nAutor eVršac 29 marta, 2020\nNovogodišnji karavan obišao sva vršačka sela\nAutor eVršac 31 decembra, 2019


Zaboravljeni as i dalje postiže sjajne golove VIDEO\nZABAVA: Rekli su da ima silikone u pozadini: ... ONA: Sedam pravila kojih se morate pridrž ... VESTI: PAKAO NA ZEMLJI: Ovo je najtoplije m ... VESTI: Beograd saglasan da Kosovo dobije po ... ZABAVA: Pobednik "Velikog brata" otkrio groz ... VESTI: Predrag Danilović izboden nožem u ... SPORT: Serenin trener: Novak nam je otkrio ... VESTI: Osmoro uhapšenih zbog malverzacija ... VESTI: TEŠKA SAOBRAĆAJNA NESREĆA: Devojk ... SPORT: Koja vam se najviše sviđa: Svih 40 ... VESTI: TAJNA ČUVANA 60 GODINA: Američki o ... ZABAVA: Voditeljka TV "Prva" rekla koleginic ... ONA: Ko je tu stariji: Kako da se izborit ... ZABAVA: Izgubio kontrolu: Dok njoj zadnjica ... VESTI: Motociklista poginuo u saobraćajnoj ... TOP\nTekst 10.09.2012 14:08 Tweet\nZaboravljeni as i dalje postiže sjajne golove VIDEO Neke stvari su urođene i ne zaboravljaju se tek tako.\nUpravo je to dokazao Ejdur Gudjonsen, nekadašnji napadač Boltona, Čelsija, Barselone...\nNesvakidašnji potez brazilskog golmana koji je zapanjio sve na stadionu VIDEO\nKao vrsni strelac: Golman dao gol makazicama! VIDEO\nKakva golčina Lionela Mesija! VIDEO\nOvaj 33-godišnji Islanđanin posle raskida ugovora sa AEK-om otišao je u MLS ligu, gde trenira sa Sijetl Sandersima.\nNa jednom meču rezervnih igrača postigao je izvanredan pogodak petom, čime je dokazao da još nije za penziju.\nI dok Gudjonsen postiže svoje poslednje golove u karijeri, bivši igrač Crvene zvezde Andrija Kaluđerović postigao je prvenac u dresu Rasinga.\nPretraga po temi: ejdur gudjonsen, fk sijetl sanders, gol video POVEZANE VESTI\nLE: Bane Ivanović doneo trofej Čelsiju u poslednjem minutu VIDEO Lane vodi Anderleht ka tituli: Dao gol, pa asistirao VIDEO Žigin gol za delirijum na tribinama VIDEO Naš internacionalac ne posustaje: Gol, asistencija, igrač utakmice VIDEO Danko Lazović spašava Rostov ispadanja VIDEO FACEBOOK KOMENTARI


Čestitka direktora Merkura - Puno zdravlja, sreće i uspeha u 2019.\nČestitka direktora Merkura – Puno zdravlja, sreće i uspeha u 2019.\nČestitka direktora Merkura – Puno…\nU Merkuru su u 2018. godini započeti novi razvojni poduhvati koji će obeležiti godine koje slede\nKraj godine je period u kome je neizostavno sumiranje rezultata i ostvarenih poslovnih ciljeva. Za zdravstveni i spa centar Merkur ovo je trenutak u kome menadžment i svi zaposleni osećaju ponos , na čelu sa direktorom dr sci med Dejanom Stanojevićem, jer su u 2018. godini uspešno ostvareni definisani i željeni planovi.\n“Ova godina donela je puno uspeha u Merkuru, a mi ćemo svi zajedno nastojati da u narednoj 2019. budemo još uspešniji, vredniji i inovativniji! Puno sreće i zdravlja želim svima onima koji su svoje poverenje pružili našoj ustanovi – svima koji su brigu o zdravlju poverili našim lekarima, ili izabrali Merkur kao mesto svog odmora”, poželeo je direktor Merkura dr sci. Dejan Stanojević.\n“Posebnu zahvalnost kao i najlepše želje za budući period, želim da uputim svim članovima svog kolektiva. Želim nam da u budućnosti nastavimo da napredujemo zajedničkim snagama, postavljamo nove izazove i osvajamo više ciljeve”, dodao je direktor Stanojević.\nCategory: AktivnostiBy Bojana Beljić 28. децембра 2018.\nPreviousPrevious post:Tradicionalno proglašeni najbolji radniciNextNext post:Godina obaranja rekorda i značajnih investicija


Za nove članove SANU 95 kandidata - Izazov\nRadio-televizija Srbije 2. marta 2018. 18:11\nUkupno je predloženo 95 kandidata za osam odeljenja najviše naučne i umetničke institucije.\nZa Odeljenje tehničkih nauka predloženo je 10 kandidata, za Odeljenje za matematiku, fiziku i geo-nauke pet, Odeljenje hemijskih i bioloških nauka osam, Odeljenje medicinskih nauka 22, Odeljenje jezika i književnosti 11, Odeljenje društvenih nauka 25, Odeljenje istorijskih nauka tri, a za Odeljenje likovne i muzičke umetnosti 11.\nPotpredsednik SANU Ljubomir Maksimović je konstatovao trostruko veći broj predloženih kandidata nego na prethodnim izborima.\nPrimetio je da sada sva odeljenja imaju kandidate koje su predložile institucije van Akademije, što ranije nije bio slučaj, te se dešavalo da, recimo, Odeljene medicinskih nauka ima veliki broj predloga, a Odeljenje istorijskih nauka nijedan.\nOn je naveo i da se još ne znaju kandidati koje predlažu odeljenja, jer je taj proces u toku, dok se među 95 kandidata nalaze i oni koje su predložila po tri akademika, s tim što takvih predloga ovoga puta nije bilo mnogo.\nMaksimović je rekao da je većina odeljenja notirala svoje kandidate, ali da SANU još neće izlaziti sa imenima.\nTokom marta i aprila biće glasanje po odeljenjima i izabrani kandidati o kojima će se pisati referati, a onda u maju sledi glasanje o referatima.\nMaksimović je podsetio da ono što izdvaja ovu izbornu godinu od svih prethodnih jeste privremeno uvođenje "numerus claususa", što je ograničenje broja članova po odeljenjima na 25, kako bi se uspostavila narušena ravnoteža između odeljenja društvenih nauka i odeljenja egzaktnih nauka.\nPredsedništvo SANU je konstatovalo 15. decembra prošle godine da Odeljenje tehničkih nauka ima 15 članova, Odeljenje za matematiku, fiziku i geo-nauke 24, Odeljenje hemijskih i bioloških nauka 16, Odeljenje medicinskih nauka 24, Odeljenje jezika i književnosti 17, Odeljenje društvenih nauka 6, Odeljenje istorijskih nauka 12, a Odeljenje likovne i muzičke umetnosti 11.\nOn je rekao da je trenutna situacija takva da dva najveća odeljenja čine polovinu članstva SANU i da se zapostavljenost društvenih nauka odrazila i na sastav članstva Akademije.\nTrenutno SANU ima 134 člana, od čega je 125 radno aktivnih, a poželjno je, kako bi se uspostavila ravnoteža, da Odeljenje za matematiku, fiziku i geo-nauke i Odeljenje medicinskih nauka, prime po jednog dopisnog člana, Odeljenje hemijskih i bioloških nauka i Odeljenje tehničkih nauka po tri člana, a ostala odeljenja po pet.\nMaksimović kaže da je to samo preporuka sa kojom je saglasno Predsedništvo SANU i članovi Akademije, s obzirom na to da je za "numerus clausus" na Skupštini prošle godine od 91 prisutnog člana glasalo njih 81, ali da se to ne mora ispoštovati 8. novembra kada je Izborna skupština.\nPotpredsednik SANU je rekao i da maksimalan broj članova Akademije ne bi trebalo da pređe 160 i skrenuo pažnju na činjenicu da je u redovima SANU početkom 21. veka bilo pet svetski poznatih arheologa, a danas Akademija nema nijednog arheologa.\nČlanovi SANU su književnici, slikari, vajari, kompozitori, a na pitanje da li će se primiti i ostali umetnici poput reditelja, glumaca, Maksimović je rekao da će uvođenje statutarnog prava umetničkim granama koje do sada nisu bile zastupljene u SANU biti nešto čime će se baviti naredne godine.\nS ozbirom sa Statut ne može da se menja u izbornoj godini, a prošle godine je već izmenjen član 30 uvođenjem "numerus clausus", Maksimović je kazao da su procenili da je bolje rešavati jedan po jedan problem kako ne bi bilo negativnih posledica.\nSrpski i albanski učenici bujanovačkih škola složno o problemima sredine\nItalijani su nam dali dokumentaciju 300 svedoka\nNagrada našim robotičarima u konkurenciji učenika iz 50 zemalja\nOliveru Ivanoviću posthumno priznanje\nDRI: Subvencije preduzećima, iako su beležila dobit\nMali akcionari traže zabranu promene vlasništva B-92?\nTanasković: Ni Osmanlije Srbima nisu otimale gusle\n„Tačijeve gnusne laži“\nZašto učenici i dalje ne nose uniforme\nDragoljubu Žarkoviću i Branislavu Rakiću priznanja UNS-a za životno delo\nPUTNICI IZ PREVRNUTOG AUTOBUSA: Pamtićemo udes i dobre ljude iz Srbije\nTUŽILAŠTVO TZV. DRŽAVE KOSOVO TVRDI: Trojica Srba delovali kao…\nSrpski i albanski učenici bujanovačkih škola složno o problemima…\nSuđenje Jutki – zatvoreno


Poskupeo šećer - Bolja Zemlja\n5 avgusta, 2016\nUmesto 70 dinara, kilogram šećera u veleprodaji dostiže 74 dinara, a na policama u radnjama je dostigao 85 dinara. Ove sezone cena šećera raste i na stranom tržištu. Šećer predstavlja jedan od najvažnijih izvoznih proizvoda Srbije, što govori i preferencijalni izvoz i kvota koju imamo za šećer od 181.000 tona za tržište EU. U toku 2015. izvezli smo 197.128 tona šećera, i to na tržište Bugarske i Rumunije od 20 do 27 odsto, Makedonije, Grčke, Mađarske i BiH oko 10 odsto, kažu u PKS. Šećerna repa je ove godine zasejana na oko 58.000 hektara i očekuje se rod od oko 500.000 tona šećera. Naredne godine EU ukida proizvodne kvote, što će usloviti podsticaje izvoza ka zemljama nečlanicama EU, uključujući i Srbiju. Očekuje se da samo najveće šećerane opstanu i to u Francuskoj i Nemačkoj, a da sve druge budu zatvorene.\nPrethodni tekstGajenje lincure\nSledeći tekstMakedonci se žale na Srbiju


26.07.2012 21:44 M.Markovic\nEkipa malog fudbala Šuki, sastavljena od fudbalera koji nastupaju za KMF Vranje, pobednik je tradicionalnog turnira u Zlatokopu, jer je u finalnoj utakmici savladala ekipu „Sente“ rezultatom 2:0.Strelci su bili Dalibor Stošić i Predrag Nikolić. Treće mesto na turniru osvojila je ekipa „Kul Taksi“. Svake večeri, utakmice na turniru posmatralo je u proseku...\n26.07.2012 15:18 BSS\nFudbal: Amerikanke se namučile protiv Francuskinja\nPrvi dan ženskog olimpjskog fudbalskog turnira u Londonu, koji je počeo dva dana pre svečanog otvaranja, protekao je u znaku pobeda favorita. Olimpijski šampion iz Pekinga 2008. SAD je sa 4:2 (2:2) pobedio Francusku u utakmici sa mnogo preokreta. Šampiona sveta Japan je savladao Kanadu sa 2:0 dok je najimpresivniji utisak ostavio Brazil u meču protiv debitanta na olimpijskom...\n26.07.2012 14:55 BSS\nBiciklizam Road: Stević poklonio biciklističku opremu Đokoviću\nBiciklistički tim Srbije udobno se smestio u olimpijskom selu i već je bio na dva treninga. Probleme zadaje jedino vožnja automobila i bicikla u Velikoj Britaniji jer je sve - kontra! - Ah, ta leva strana! Delimo vozilo sa bugarskim i turskim timom i morao sam da vozim na traninge i obavljam sve druge poslove jer moj bugarski kolega ne sme da vozi levom stranom – kaže selekor...


Ministarstvo trgovine turizma i telekomunikacija Archives - PPmedia\nMinistarka Tatjana Matić posetila Priboj\nPriboj – Ministarka trgovine, turizma i telekomunikacija Tatjana Matić posetila je danas Priboj gde se sastala sa predsednikom opštine Priboj Lazarom Rvovićem i njegovim saradnicima. Na sastanku se razgovaralo o uspehu industrijske zone u ovom gradu, o infrastrukturnim projektima koje je Ministarstvo trgovine, turizma i telekomunikacija do sada realizovalo, ali i o budućim projektima kada […]\nadminpp033 Нема коментара 2 марта, 2022 4:53 pm\nMinistarstvo turizma finansira dva projekta u opštini Prijepolje u vrednosti od 41, 2 miliona\nPrijepolje – Opština Prijepolje konkurisala je kod Ministarstva trgovine turizma i telekomunikacija sa dva projekta, i to za adaptaciju parka Narodnih heroja, aplikacioni obrazac podnela je Opština, a za izradu projektno tehničke dokumentacije “Кonstruktivna sanacija tvrđave Mileševac”, aplikacioni obrazac je podnet preko Turističke organizacije. Ministarstvo je odobrilo iznos od 37.800.000, dinara za prvi projekat i […]\nadminpp033 Нема коментара 24 августа, 2021 12:43 pm\nPriboj – Vlada Srbije, preko Ministarstva trgovine, turizma i telekomunikacija izdvojila je 15 miliona dinara, za drugu fazu radova na rekonstrukciji biciklističko – pešačke staze na potezu od Starog Priboja do Uvca i granice sa Bosnom i Hercegovinom. Tokom prošle godine, za ovaj projekat država je opredelila 20 miliona dinara, a radovi su obuhvatili uređenje […]\nadminpp033 Нема коментара 20 марта, 2021 10:14 am\nFudbalski teren na Zlataru biće gotov do leta\nZlatar – Na fudbalskom terenu koji se podiže na Babića Brdu konačno će ovog leta prve sportske ekipe obaviti visinske pripreme. Završni radovi startovaće čim vremenske prilike dozvole, a stadion će kako se planira biti svečano otvoren pred početak letnje turističke sezone. Opština Nova Varoš raspisala je tender za nastavak radova, a procenjena vrenost posla […]\nadminpp033 Нема коментара 9 марта, 2021 11:10 am\nZlatar dobija pešačke staze\nZlatar/Nova Varoš – Planina Zlatar poslednjih godina postaje sve primamljivija za turiste. Ministarstvo trgovine, turizma i telekomunikacija je prepoznalo ovu turističku destinaciju kao razvojnu šansu i iz godine u godinu izdvaja sredstva za finansiranje projekata ove regije, piše agencija RINA. „Pre nekoliko dana TO Zlatar je jedina potpisala ugovor sa ministarstvom za realizaciju projekta unapređenja […]\nadminpp033 Нема коментара 17 јуна, 2020 2:36 pm\nZa stazu zdravlja u Starom Priboju ministarstvo odobrilo 20 miliona\nPriboj – U Priboju će ovog proleća biti rekonstruisana Staza zdravlja u Starom Priboju od Visećeg mosta peko Lima, preko Železničke stanice do naselja Mramorje i bivše fabrike Epoksid u dužini od tri kilometra. Sredstva u iznosu od 20 miliona dinara obezbedilo je Ministarstvo trgovine, turizma i telekomunikacija. “Projektom je predviđena rekonstrukcija postojeće staze u […]\nadminpp033 Нема коментара 3 марта, 2020 4:26 pm\nMinistar privrede Željko Sertić izjavio je danas da je u okviru Godine preduzetništva, od ukupno 33 planirana do sada otvoreno 16 programa za preduzetnike, uz 10,7 milijardi dinara predviđenih za podršku. Sertić je, na prezentaciji istraživanja Svetske banke o stavovima građana Srbije o preduzetništvu istakao da je očekivanje takvo da će programi podrške preduzetnicima u […]\nadminpp033 Нема коментара 21 марта, 2016 3:02 pm


19.10.2020 / 16:55 Ekonomija - Federalni premijer\nFederalni premijer Fadil Novalić je istakao spremnost i opredjeljenje Vlade FBiH da pomogne realizaciju projekata.\nDefiniranje projektnog zadatka za brzu cestu ili autoput na relaciji Tuzla - Brčko prioritetni ja zadatak, kako bi JP Autoceste Federacije Bosne i Hercegovine do kraja ove godine pokrenule proceduru izrade glavnog projekta, rečeno je na današnjem sastanku posvećenom deblokadi Tuzlanskog kantona, sa akcentom na trasu prema Brčkom i Europskoj uniji, prenosi Anadolu Agency (AA).\n"O ozbiljnosti današnjeg sastanka govori činjenica da su za izradu glavnog projekta već osigurana finansijska sredstva, kao i da su sastanku, koji je organiziran na inicijativu Ministarstva trgovine, turizma i saobraćaja Tuzlanskog kantona, između ostalih prisustvovali premijer Federacije Bosne i Hercegovine Fadil Novalić, članovi Uprave JP Autoceste FBiH Adnan Terzić i Ešef Džafić, predsjednik Skupštine Tuzlanskog kantona Žarko Vujović, premijer Tuzlanskog kantona Denijal Tulumović, kantonalni ministri prostornog uređenja i zaštite okolice i trgovine, turizma i saobraćaja Elvir Rožnjaković i Edin Buševac, te dekan Rudarsko – geološko-građevinskog fakulteta Univerziteta u Tuzli Kemal Gutić", navedeno je u saopćenju Službe za odnose s javnošću Tuzlanskog kantona.\nFederalni premijer Novalić je istakao spremnost i opredjeljenje Vlade FBiH da pomogne realizaciju ovih projekata.\n„Uz sastanke koji su mu prethodili ali i druge projekte koje smo započeli, a tu prije svega mislim na dionicu magistralne ceste Šićki Brod – Đurđevik, današnji susret je pokazatelj konkretnog opredjeljenja Tuzlanskog kantona za putnu deblokadu. Moramo biti iskreni i reći da se po prvi puta tek u posljednjih godinu dana na Federalnom nivou osjeti taj pozitivan pritisak Tuzlanskog kantona za rješavanje pitanja putne infrastrukture“, rekao je premijer Novalić i dodao:\n„Danas smo počeli konkretno i sa relevantnim akterima razgovarati o realizaciji ovog projekta. Vlada ima konstantnu komunikaciju sa svim finansijskim institucijama koje mogu biti izvori finansiranja ovog projekta. Veoma dobro poznajemo njihova pravila i u tom smislu danas smo pažnju usmjerili i na bitne aspekte koji će doprinijeti boljem pozicioniranju ovog projekta kod finansijera. U tom smislu je potrebno projektni zadatak i idejni projekat konačno sa usaglasiti sa revizionim primjedbama, a sve kako bi smo do Nove godine mogli otvoriti tender za Glavni projekat. Do tada ja ću sa turskim investitorima razgovarati o osiguranja sredstava za izgradnju“.\n„Izgradnja moderne saobraćajnice u ovom pravcu znači prije svega otvaranje prema europskoj ekonomskoj zajednici, Europskoj uniji, drugo, to je saobraćajna deblokada koja će omogućiti bolju prohodnost roba i usluga domaćih privrednika prema EU i treće, ovakvi javni radovi će angažovati operativu i privredna društva sa područja našeg kantona, a to će otvoriti nova radna mjesta i generisati nove vrijednosti. Imajući u vidu društveno ekonomski značaj ovog projekta s jedne strane, te ozbiljnost pristupa i postojanje volje da se krene sa realizacijom s druge strane, ja bih zamolio gradske službe gradova Tuzla i Srebrenik da svoj dio poslova urade što je prije moguće i time nam pomognu da što prije započnemo i sa konkretnim radovima“, rekao je danas premijer Tulumović.\n„Današnji sastanak je rezultat naše nedavne posjete JP Autoceste FBiH, što pokazuje našu opredijeljenost i spremnost za promptno reagiranje i stvaranje preduslova za kvalitetnije povezivanje Tuzle i Tuzlanskog kantona sa drugim regijama. U ovom projektu kantonalno ministarstvo nema velikog upliva u realizaciju projekta, ali kao neko ko živi na ovom kantonu i koga ova tematika zanima, izuzetno sam zainteresiran za ovu problematiku i učinit ćemo sve što je u našoj mogućnosti da pomognemo i ubrzamo njeno rješavanje. Bit ćemo podrška, da u saradnji sa gradovima Tuzlom i Srebrenikom otklanjamo ili pomognemo u rješavanju problema na koje se bude nailazilo tokom realizacije“, rekao je ministar trgovine, turizma i saobraćaja u Vladi TK Edin Buševac.\nObrti nude budućnost


OPOZICIJA U RS: KRIMINAL, GUBICI I KORUPCIJA U JAVNIM PREDUZEĆIMA : ACCOUNT\nPočetna / Vijesti / OPOZICIJA U RS: KRIMINAL, GUBICI I KORUPCIJA U JAVNIM PREDUZEĆIMA\nOPOZICIJA U RS: KRIMINAL, GUBICI I KORUPCIJA U JAVNIM PREDUZEĆIMA\nČetiri javna preduzeća u RS ispunila su uslove za stečaj, a u gotovo svim ostalim su poražavajući poslovni rezultati uz enormno veliki broj zaposlenih i evidentan kriminal, ocijenili su danas predstavnici opozicionih stranaka koji su u proceduru uputili treću interpelaciju, javlja dopisnik BHRT.\nOd danas je počeo da teče rok od 60 dana za odgovore Vlade na postavljena pitanja nakon kojih opozicija očekuje stavljanje interpelacije na dnevni red Narodne skupštine RS kako propisuje Poslovnik o radu parlamenta. Formulisali su 12 pitanja i tražeodgovore zašto su javna preduzeća dovedena u situaciju suprotnu strateškim ciljevima iz ekspozea aktuelne premijerke Željke Cvijanović.\nPredsjednik Narodnog demokratskog pokreta (NDP) Dragan Čavić je upozorio je danas u Banja Luci da su “svi podaci o poslovanju javnih preduzeća katastrofalni, a da su gotovo sedmična pojava kriminal i namještanje tendera, što je velika bruka režima u RS-u”.\n-Četiri javna preduzeća su ispunila sve uslove za stečaj, a jednom je već i pokrenut, u Robnim rezervama, čiji su gubici za oko 13 miliona KM veći od kapitala – rekao je Čavić na konferenciji za novinare.\nI pored velikih gubitaka i neisplaćenih obaveza, u ovim javnim preduzećima porastao je broj zaposlenih, a Čavić ukazuje da su, primjera radi, Željeznice RS-a 2005. poslovale pozitivno, a 2016. imale su akumulirani gubitak od 240 miliona KM.\nKada je u pitanju “Elektroprivreda RS-a”, kazao je da gotovo sva elektroprivredna preduzeća imaju gubitke, ali da se godišnji finansijski izvještaji “friziraju”.\nU “Šuma RS-a”, kako je rekao, postoji 2.000 radnika viška ako se gledaju standardi poslovanja, a u očajnom su finansijskom stanju i “Pošte RS-a”, gdje za bruto plaće zaposlenih ide oko 70 posto sredstava tog javnog preduzeća.\nŠef Kluba poslanika PDP-a Miroslav Brčkalo je naglasio da je “osnovni problem javnih preduzeća to što ih vlast posmatra kao stranački plijen, ali sve na kraju plate građani”.\n-Tražimo odgovoronst za propast ‘Robnih rezervi’, kao i zbog haosa u ‘Šumama’, bezvlašća u ‘Željeznicama’… – rekao je Brčkalo.\nPoslanik SDS-a Nade Planinčević smatra da je interpelacija legalni i legitimni mehanizam opozicije da vlast prihvati raspravu o stanju u pojedinim segmentima društva u RS-u.\nOpozicija je u proteklom periodu predala entitetskom parlamentu dvije interpelacije, o teškom ekonomskom i stanju u penzionom sistemu, ali su iz vladajuće koalicije već najavili da neće prihvatiti skupštinsku raspravu o ovim dokumentima.


POMOĆ VLADE JAPANA OPŠTINI BUJANOVAC\nBujanovac – U cilju podrške unapređenju zdravstvene zaštite i zaštite životne sredine u lokalnim zajednicama u Srbiji koje su pogođene izbegličkom i migrantskom krizom, Vlada Japana obezbedila je opštini Bujanovac 109.050 evra za nabavku ambulantnog vozila i kamiona cisterne za vodu.\nOPŠTINA BUJANOVAC OBEZBEDILA NOV KAMION ZA SMEĆE\nBujanovac – Opština Bujanovac kupila je za potrebe „Komunalca” nov kamion za odnošenje smeće, saopštila je Opštinska uprava.\nNA SEDNICI OPŠTINSKOG VEĆA O ZAPOŠLjAVANjU\nBujanovac – Članovi Opštinskog veća će na drugoj ovogodišnjoj sednici razgovarati o programu mera aktivne politike zapošljavanja u opštini Bujanovac.\nU MEDVEĐI SE ODRŽAVA TRIBINA POD NAZIVOM „RAZVOJ OMLADINSKOG PREDUZETNIŠTVA U RURALNIM SREDINAMA“\nMedveđa – Danas će u 12 časova u sali SO Medveđa biti održana tribina na kojoj će biti predstavljen projekat „Razvoj omladinskog preduzetništva u ruralnim sredinama“, koji finansira Ministarstvo omladine i sporta a sprovodi udruženje „Pokret mladih snaga“ Lebane, u saradnji sa Kancelarijama za mlade opština Lebane, Bojnik i Medveđa.\nMedveđa - Predsednik opštine Medveđa Nebojša Arsić doneo je odluku o ukidanju vanredne situacije u toj opštini. U odluci se navodi da se vanredna situacija ukida „zbog perstanka opasnosti” koje je bilo uvedeno zbog visokih snežnih nanosa i pretnji po stanovništvo, materijalna dobra i životnu sredinu.\nŠKOLA „SVETI SAVA”: SVE SPREMNO ZA IMENDAN\nBujanovac – U bujanovačkoj srednjoj stručnoj školi „Sveti Sava” sve je spremno za proslavu imendana 27. januara, na Savindan, koji se u celoj zemlji obeležava kao školska slava.\nEPS POZIVA GRAĐANE DA PODNESU REKLAMACIJE NA RAČUN\nPreševo, Bujanovac, Medveđa - Elektroprivreda Srbije saopštila je da građani koji sumnjaju u ispravnost decembarskih računa za električnu energiju, mogu da podnesu reklamacije po regularnoj proceduri na šalterima JP EPS u elektrodistribucijama, na adresi koja se nalazi na svakom računu.\nJAVNI POZIV ZA PRIJAVU PROJEKTA ZA PROGRAM PODRŠKE RAZVOJU POSLOVNE STRUKTURE ZA 2017 GODINU\nBeograd - Podnosilac prijave projekta je jedinica lokalne samouprave na čijoj teritoriji je planirana realizacija određenog projekta. Podnosilac prijave može podneti jednu prijavu projekta. Za realizaciju Programa podrške razvoju poslovne infrastrukture za 2017. godinu predviđena su sredstva u visini od 365.824.000,00 dinara.\nU PREŠEVU 900 IZBEGLICA, OBEZBEĐENI HRANA I GREJANjE\nPreševo – „U Prihvatnom centru za izbeglice u Preševu smešteno je 904 muškaraca, žena i dece kojima su obezbeđeni smeštaj, hrana, odeća i medicinske usluge i do sada nije bilo nikakvih problema,“ izjavila je predstavnica UNHCR u tom centru Lirije Selmani Misini.\nRAČUNI ZA STRUJU UVEĆANI, GRAĐANI NEKA NE BRINU\nBujanovac – „Čitanje brojila teoretski je počelo 2. januara, a praktično usledilo 6. januara i posle Božića, pa je veći broj dana obuhvaćen računom za decembar,“ opravdava Slađana Mančić, portparolka PD „Jugoistok“ Niš, uvećane račune za potrošnju električne energije za decembar 2016.


Kurs i obuka o osnovnim karakteristikama i poslovnim prednostima implementacije standarda\nKurs i obuka o osnovnim karakteristikama i poslovnim prednostima implementacije standarda ISO 27000 i ISO 20000\nKurs i obuka o osnovnim karakteristikama ISO 27000 i ISO 20000\nČinjenica je da mnoge organizacije još uvek nisu svesne važnosti IT sektora, ali to ne znači da on ne predstavlja jedan od najvažnijih segmenata savremenog poslovanja. Bez obzira da li je IT sistem osnov poslovanja ili samo pomoćno sredstvo u poslovanju, on mora funkcionisati besprekorno, a najpre sa stanovišta Sistema bezbednosti i zaštite informacija.\nU skladu sa tim je i osmišljen ISMS 8 kurs, u okviru koga se obuka sprovodi prema pravilima međunarodno priznatih standarda ISO 27000 i ISO 20000, vezanih upravo za Sistem bezbednosti i zaštite informacija.\nOva kratka obuka ima za cilj da sve polaznike uputi u adekvatnu implementaciju pravila ova dva standarda, a što će se odraziti i na poboljšanje kvaliteta poslovanja određene organizacije u celini. Osnovni razlog za to jeste što organizacija koja se pridržava pravila međunarodno priznatih standarda serija ISO 27000 i ISO 20000, a na osnovu znanja koje polaznici stiču tokom ISMS 8 obuke iskazuje na prvom mestu poverenje svojim klijentima, ali i poslovnim partnerima, jer im postaje jasno da ta organizacija itekako vodi računa o informacijama svojih klijenata i njihovoj bezbednosti.\nZapravo, na taj način organizacija posredno saopštava svojim klijentima i poslovnim partnerima da je bezbedno sa njom sarađivati, jer ne postoji mogućnost za takozvano curenje informacija ili zloupotrebu istih od strane te organizacije ili trećih lica.\nUsvajanje znanja tokom ISMS 8 obuke omogućava svim polaznicima da se upoznaju i sa ITIL principima, koji će im itekako biti od koristi prilikom rešavanja mogućih problema u IT sektoru. Razlog za to je što su ITIL principi zapravo primeri iz prakse koji su sabrani na jednom mesu, a na osnovu kojih se svi polaznici upoznaju sa različitim metodama rešavanja problema vezanih za funkcionisanje IT sektora, a sa stanovišta Sistema bezbednosti i zaštite informacija, na prvom mestu.\nTokom trajanja ISMS 8 kursa svi polaznici se najpre upoznaju sa pravilima pomenutih standarda prema kojima se i sprovodi obuka, zatim sa funkcionisanjem samog procesnog pristupa, te njegovim planiranjem i dokumentacijom koja je neophodna za njegovo adekvatno sprovođenje. Uz osvrt na mogućnost integracije standarda ISO 27000 i ISO 20000 sa ostalim menadžment sistemima, polaznici dobijaju i praktične smernice o tome koje su prednosti implementacije pravila međunarodno priznatih standarda ISO 27000 i ISO 20000, te njihove sertifikacije i to sa stanovišta pojedinca, ali i organizacije u celini.\nKome je kurs namenjen : polaznici mogu biti sve osobe koje su na bilo koji način i po bilo kom osnovu uključene u rad sistema menadžmenta, međutim vrlo je važno imati na umu da je za adekvatnu implementaciju pravila standarda serija ISO 27000 i ISO 20000 neophodno da ISMS 8 obuku pohađa širi krug zaposlenih u najvažnijim segmentima organizacije i to : upravljačkom, operativnom i kontrolnom, te se njima prvenstveno preporučuje obuka. Dalje, poželjno je da kursu prisustvuju zaposleni na najvišim rukovodećim mestima u okviru organizacije, te osobe zaposlene na pozicijama direktora sektora i drugih organizacionih jedinica, kao i zaposleni u menadžmentu sledećih sektora u okviru organitacije : IT, Kontrola kvaliteta i kontinuitet usluga, Projektno upravljanje organizacijom.\nUkupno vreme trajanja polazne obuke : 90 minuta ( u skladu sa programom ).\nSpisak gradova za kurs i obuku o osnovnim karakteristikama i poslovnim prednostima implementacije standarda


Ponoš: Isporuke američkog oružja Kosovu ne prete Srbiji\nNačelnik Generalštaba Vojske Srbije general-potpukovnik Zdravko Ponoš smatra da američke isporuke oružja Kosovu ne predstavljaju pretnju Srbiji.\nPonoš je ocenio da odluka američkog predsednika Džordža Buša da odobri isporuku vojne opreme nezavisnom Kosovu zaslužuje pažnju, ali i da to nije korak u dobrom smeru. Ne verujem da to bitno remeti vojni balans u regionu i to ne predstavlja direktno vojnu pretnju Srbiji, rekao je general Ponoš i dodao da bi bilo jako loše kada bi naoružavanje dve i po hiljade ljudi predstavljalo direktnu ili trenutnu oružanu pretnju Srbiji i da ona nije u takvom stanju da bi to za nju predstavljalo direktnu oružanu pretnju.\nAli, to je politički svakako neprimeren gest, rekao je načelnik generalštaba Vojske Srbije. General Ponoš je rekao da je 17. marta komandantu KFOR-a ukazao da su događaji u severnom delu Kosovske Mitrovici pokazali da su izabrani loše vreme i loša metodologija za izvedenu akciju.\nAli i agresivan nastup građana prema pripadnicima KFOR-a i UNMIK-a ne ide u prilog interesima Srbije, jer Srbe na Kosovu u ovom momentu nema ko drugi da štiti osim međunarodnih snaga, koje su tamo u sklopu mandata UN, što Srbija priznaje i prihvata, rekao je general Zdravko Ponoš.\nI jedan od lidera Srba sa Kosova Oliver Ivanović izjavio je da će srbovanje na severu Kosova skupo koštati Srbe u enklavama u centralnom Kosovu. Ivanović je u intervjuu za novosadski Dnevnik optužio ministra za Kosovo Slobodana Samardžića da sprovodi populističku politiku i da na Kosovu pokušava da ubere jeftine političke poene u predizbornoj kampanji.\nA ambasador Rusije u Beogradu Aleksandar Aleksejev izjavio je da ta zemlja neće promeniti svoj stav i da će nastaviti dobru saradnju sa Srbijom bez obzira na moguću promenu u državnom vrhu posle parlamentarnih izbora 11. maja.


RT: Novi Put svile: Rusija će izgraditi autoput od 2.000 kilometara koji povezuje Evropu i Kinu\nRT: Novi Put svile: Rusija će izgraditi autoput od 2.000 kilometara koji povezuje Evropu i Kinu\nPremijer Dmitrij Medvedev odobrio je izgradnju novog autoputa preko Rusije, koja bi trebalo da značajno skrati put za teret. Očekuje se da će projekat koštati oko 9,5 milijardi dolara.\nVeliki infrastrukturni projekat, autoput "Meridian", dobio je podršku ruske vlade, prenose "Vedomosti", pozivajući se na vladine zvaničnike. Autoput će se prostirati na preko 2000 kilometara od granice sa Belorusijom do granice sa Kazahstanom, a očekuje se da će postati deo najbrže rute za transport između Kine i Evrope.\nAutoput će koštati oko 600 milijardi rubalja (9,5 milijardi dolara), a operater projekta već je otkupio oko 80% zemljišta potrebnog za izgradnju autoputa.\nIako će se izgradnja u potpunosti oslanjati na sredstva investitora bez uzimanja novca iz ruskog budžeta, Vlada se obavezala da će pomoći u privlačenju novih investicija za ovaj projekat, uključujući i Kinu. Međutim, investitori žele da Vlada osigura njihov minimalni prihod od oko 550 miliona dolara, pokrivajući ne samo komercijalne, već i političke rizike kao što je zatvaranje državnih granica.\nS obzirom da će se putarine naplaćivati za kamione i automobile, kao i za veliki kapacitet autoputa, očekuje se da će se projekat isplatiti za 12 godina.\nAutoput "Meridian" spada u ambiciozni kineski transkontinentalni trgovinski i infrastrukturni projekat pod nazivom "Jedan pojas jedan put", koji Rusija podržava. U aprilu je predsednik Vladimir Putin posetio Kinu i učestvovao na drugom Forumu za međunarodnu saradnju ovog velikog projekta. Tada je rekao da će kineska inicijativa ojačati “konstruktivnu saradnju” evroazijskih država i osigurati održiv ekonomski razvoj i ekonomski rast u regionu.\nfoto: © Reuters / Ilya Naymushin / RT/ vostok.rs\nMoskva i Rijad nisu zainteresovani za visoke cene nafte, izjavio je portparol Kremlja novinarima uoči posete ruskog predsednika Vladimira Putina kraljevstvu u oktobru. „Zajedno sa Saudijskom Arabijom, zainteresova\nSrbija prva u Evropi po privlačenju stranih investicija\nNarodna poslanica Studenka Kovačević (SNS) izjavila je da je rebalans budžeta pokazatelj dobrog rada Vlade Srbije u oblasti finansija i ekonomije.\nU okviru Ruske energetske nedelje koja se održava u Moskvi, generalni direktor „\nRT: Pronalazak ogromnog ležišta nafte moglo bi biti promena igre za Kinu\nRT: Trgovinski rat na zapadnom frontu: SAD uvele caine od 25% na francuska vina, italijanski sir i škotski viski\nRT: Rusija prepolovila devizne rezerve u američkom dolaru, istovremeno povećavajući udeo u zlatu, juanu i evru u deviznim rezervama\nUbedljivom pobjedom na parlamentarnim izborima Liberalna demokratija Slovenije Janeza Drnovšeka...\nNa osnovu dogovora predsjednika Srbije Slobodana Miloševića i izaslanika SAD...\nKongoanski pobunjenici ušli u glavni grad Brazavil i zbacili predsjednika...


Varheji: Nova metodologija EU i za Srbiju, samo ako joj bude od koristi i ako prihvati | Novinska agencija Beta\n15:20 - VestiU Srbiji još 61 osoba umrla od koronavirusa, 7.041 novozaraženih\n12:30 - VestiVučić: Danas će biti težak dan po broju preminulih\n14:30 - VestiAFP: U svetu od korona virusa umrlo 1.444.426 ljudi, zaražen preko 61 milion\n14:25 - VestiAbazović: Đurović bio odličan kandidat za ministra odbrane\n13:10 - EkonomijaBrnabić: Prva deonica auto-puta Beograd-Sarajevo biće gotova do kraja 2022. godine\n13:40 - VestiU Hrvatskoj počele rigoroznije mere, novoobolelih 3.987, umrlo 55\n13:35 - VestiU Indijskom Kašmiru počelo glasanje za lokalne izbore\n12:35 - VestiJeremić: Vanredni izbori verovatno 2021. jer će popularnost režima naglo krenuti nizbrdo\nPOLITIKA | 11.12.2019 10:00 > 11.12 10:00\nDodala je, medjutim, da se Srbija može prilagoditi novoj metodologiji proširivanja EU.\nOna je to rekla posle otvaranja novog poglavlja u pregovorima s EU, ocenivši da Srbija već sad pregovara po strogim uslovima kakve nije imala nijedna druga zemlja na putu ka članstvu u EU.\nJoksimović je to izjavila na pitanje agencije Beta na koje je komesar za proširivanje EU Oliver Varheji na konferenciji za štampu odgovorio da će Evropska komisija u januaru usaglasiti predloge članica Unije o preuredjenju postupka i politike prijema.\nKomesar je naglasio da, "ako time možemo uneti novu snagu i živost u pregovore Srbije o članstvu, i ako to Srbija prihvati, onda smatram da se to može usaglasiti".\nOn je ukazao u ovoj fazi pregovori Srbije o prijemu u EU nisu povezani s preuredjenjem pravila i merila proširivanja.\nJoksimović je rekla da "nemamo ništa protiv ako predlozi EU vode poboljšavanju kvaliteta procesa proširivanja, ali zaista bi bilo čudno i ne do kraja pošteno da se menjaju pravila tokom pregovora".\nOna smatra da bi to "unelo dodatnu neizvesnost" i otvorilo pitanja o tome kako bi bio ocenjen dosadašnji tok pregovora Srbije i Crne Gore sa EU, ko bi to ocenjivao i po kojim merilima.\nPošto je rekla da je "Srbija jedina zemlja koja već pregovara po prilično strogoj metodologiji i teškim uslovima, kakve nisu imale druge zemlje", ministarka je rekla da smatra da u novoj metodologiji "teško da mogu da budu teži uslovi od onih po kojima Srbija već pregovara".\n"Ali mi se ne žalimo, taj proces s pažnjom pratimo i svakako ćemo se adaptirati, mada mislim da ovo (promena pravila) ne može da bude primenjeno na zemlje koje već uveliko pregovaraju o članstvu", zaključila je Jadranka Joksimović.\nVarheji je rekao da uz predlog Francuske, postoje predlozi i drugih članica EU o novoj metodologiji proširivanja, ponovio da se o tome raspravlja i da će Evropska komisija u januaru izneti svoje predloge, s najmanje četiri "ključna merila".\nVarheji je naglasio da je "prvo merilo da se bude uverljiv, i to ubedljiv i za zemlje članice i institucije EU, ali i za partnere... ako želimo da imamo uspeha".\n"Biti ubedljiviji znači da se unapred više zna šta će biti kako kad je reč o članicama Unije, tako i zemljama koje idu ka članstvu", kazao je komesar.\n"To će biti predvidivo samo ako bude mnogo življe, brže. M moramo obezbediti i da, ako jedna strana učini ono što se od nje očekuje, da to uradi i druga strana", rekao je Varheji.\nKako je naveo, "četvrti element i merilo jeste političko vodjstvo, političko rukovodjenje koje mora upravljati celim procesom proširivanja i koje mora biti ojačano".\nEvropski komesar je kazao da sve to ne može ugroziti Srbiju u pregovorima o prijemu u EU, da Srbija "neće čekati, i mi ćemo na tome poraditi", te "možemo nastaviti rad u pregovorima".\nKomesar za proširivanje EU je zaključio da, ako novom metodologijom "možemo uneti novu snagu i živost u pregovore Srbije o članstvu, i ako Srbija to prihvati, onda smatram da se to može usaglasiti, ukoliko taj postupak bude uverljiviji, življi, ali u ovoj fazi to nije povezano".\nŠvajcarci iznenadili Srbiju, drugi poraz košarkaša u ...\nVirus skratio redove pred radnjama u SAD na Crni petak\nDan ukratko za 28. novembar\nProtesti širom Francuske zbog ugrožavanja slobode informisanja i ...\nAFP: U svetu od korona virusa umrlo 1.444.426 ljudi, zaražen preko ...\nUmro legendarni fudbaler Dijego ...\nLegenda o Maradoni zauvek će živeti u ...


Nevesinjac Radovan Parović ostvario sedmu uzastopnu pobjedu u "Slagalici" - Moja Hercegovina\nHome Vijesti Hercegovina Nevesinjac Radovan Parović ostvario sedmu uzastopnu pobjedu u "Slagalici"\nNevesinjac Radovan Parović ostvario sedmu uzastopnu pobjedu u “Slagalici”\nNEVESINjE – Radovan je sedmom pobjedom u nizu ostvario plasman u četvrtfinale ovog popularnog kviza.\nJoš jednom on je pokazao svoje umijeće u igrama ovog kviza i na startu ostvario prednost koja je teško bila dostižna. Na kraju je rezultat bio 105 na prema 55 u korist Radovana.\nOn je inače master student Geoinformatike i svojim znanjem trebao bi predstavljati budućnost svoje zemlje, ali kako nam je prethodni put rekao teško da sebe vidi u rodnom kraju kada je u pitanju ostvarenje njegove karijere.\nDodao je i da nema posebnih priprema kada je u pitanju “Slagalica”, te da je došlo vrijeme da se posveti malo i svojim fakultetskim obavezama.\nPrevious articleVrhovni sud RS potvrdio: Bilećanin Jugoslav Tabaković nije počinio ratni zločin\nNext articleRIK proglasio kandidaturu Ljubiše Preletačevića Belog


Tropico bend i popusti za četvrti rođendan - juGmedia\nNIŠ – Forum šoping centar od 28. do 31. marta obeležava četvrti rođendan, a tim povodom za posetioce su obezbeđeni popusti do 50 odsto i bogat zabavni program, dok će u utorak 31. marta na platou ispred centra nastupiti grupa Tropico Bend.\n„Povodom našeg 4. rođendana obezbedili smo popuste do 50 odsto koji će trajati od subote 28. do utorka 31. marta. Ponosni smo na broj od 3,9 miliona ljudi koji su nas posetili tokom 2014. godine i porast posete za 5,4 odsto. Pomenuo bih da će deo naše ponude uskoro biti i modni brend Tommy Hilfiger i Benu Apoteke, brend koji objedinjuje 200 apoteka iz 8 zemalja Evrope. U narednom periodu nastavićemo i sa društveno odgovornim i humanitarnim akcijama, kao i do sada“, izjavio je Tomislav Savić, direktor Forum šoping centra.\nRođendansko slavlje zakazano je za utorak 31. mart i počeće u 16 časova druženjem animatora sa najmlađim posetiocima, a u 17 časova za njih je će biti organizovana predstava „Rastemo“. Posebnu atrakciju za rođendan sprema i akrobatska grupa USB čiji nastup počinje u 20 časova na II spratu Foruma.\nCentralni događaj biće koncert jednog od najpopularnijih bendova sa ovih prostora – Tropico Benda, koji je zakazan za 20:30 časova na platou ispred Foruma, koji će tog dana raditi sve do ponoći.\nPočelo prolećno čišćenje gradskih saobraćajnica\nPo 50 hiljada dinara dobila 23 najbolja studenta\nNagrade za najbolje studente na niškom Univerzitetu u 2020. godini danas je dobilo 23 studenata, od kojih je devetoro diplomiranih sa prosečnom ocenom…\n„2022. neće biti državne mature“\nMinistar prosvete, nauke i tehnološkog razvoja Branko Ružić rekao je danas da je gotovo izvesno da neće biti državne mature 2022. godine. (više…)\nZa vikend pet udesa i četvoro povređenih\nNa području Policijske uprave u Vranju tokom vikenda, registrovano je pet saobraćajnih nezgoda u kojima su četiri osobe zadobile lake telesne povrede,…\n28.03.2015. u 16:20\nKada nam dovodite H & M?


Denver radio alarm sat REC-34, White cena, cene Srbija, prodaja Beograd Novi Sad Niš\nDenver radio alarm sat REC-34, White cene\ncena od 990,00 do 1.990,00 din | prodavnica (4)\nEPonuda nije internet prodavnica već Vam omogućava da brzo i lako nađete Denver radio alarm sat REC-34, White po najjeftinijoj ceni. Naš cilj je da kupci budu što bolje informisani o ponudi Denver radio alarm sat REC-34, White na tržištu Srbije. Vrlo lako nalazite željeni proizvod za kategoriju Radio Kasetofoni / Tranzistori cene, ne morate da lutate od sajta do sajta za Denver Radio Kasetofoni / Tranzistori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Denver radio alarm sat REC-34, White sa PRODAVCEM. EPonuda ne može da garantuje potpunu tačnost specifikacije i slika za Denver radio alarm sat REC-34, White. Pre kupovine, podatke za Denver radio alarm sat REC-34, White proverite na sajtu PROIZVOĐAČA.


Rašić: U Prištini stvorena atmosfera haosa\nPredsednik Progresivno demokratske stranke Nenad Rašić najoštrije osuđuje nasilje na ulicama Prištine, uz ocenu da je u ovom gradu stvorena atmosfera haosa.\n“Ni jedna grupa, ma kakav predznak imala, ne sme da poseže za pretnjama i nasiljem, niti da uzima pravdu u svoje ruke i ugrožava živote onih koji drugačije misle ili jesu drugačiji”, istakao je Nenad Rašić.\n“Plašim se da će za uzrok ovih nereda, direktno ili indirektno biti optuženi Srbi, što je već postala praksa kad su, po mišljenju Albanaca, ugroženi njihovi "nacionalni interesi". Nama, koji ostajemo da živimo na Kosovu, preostaje da strepimo u kolikoj meri će se to odraziti na broj mladih Srba koji konstantno odlaze sa Kosova” naveo je Rašić u saopštenju dostavljenom našoj redakciji.\nNenad Rašić, koji je i član poslaničkog kluba Srpske liste u kosovskom parlamentu je, uz poslanika Demokratskog saveza Kosova Sadrija Feratija, gost večerašnjeg izdanja emisije "Dogovor!?" koja se na programu RTV Kim emituje od 20:10.\n22.10.2021 Olivera Radić dobitnica nagrade za novinarsku humanost "Đoko Vještica" (638)


23/10/2018 | 12:01\nDo kraja godine Srbija će postati punopravna članica Evropske organizacije za nuklearna istraživanja (CERN), potvrđeno je za B92.net.\nOd 2012. godine, kada su predstavnici Srbije potpisali Ugovor, Srbija je postala pridruženi član najprestižnije naučne ustanove na svetu.\nTokom prethodnih šest godina Centar za promociju nauke i Komisije za saradnju sa CERN-om, organizovali su razne manifestacije gde su građani mogli da se upoznaju ne samo sa aktuelnim pitanjima savremene fizike već i sa tim šta članstvo u CERN-u znači za Srbiju.\nSrbija će prva postati punopravna članica CERN-a od zemalja bivše SFRJ, a biće jedna od retkih članica CERN-a koja nije istovremeno i članica EU, ako se izuzmu Švajcarska, Norveška i Izrael.\nPunopravno članstvo pružiće nove mogućnosti, prava, ali i odgovornosti, posebno naučnicima, inženjerima, studentima, ali i drugi stručnnjacima, koji bi mogli da dobiju šansu za angažovanjem. Na taj način bi se usporio odlazak visokoobrazovanih kadrova iz Srbije.\nCERN je osnovan 1954. godine da bude centar vrhunskih istraživanja u oblasti fizike, a njegova misija je podsticanje saradnje zemalja Evrope u nauci, tehnologiji i obrazovanju.\nAkronim CERN je izveden iz francuskog naziva “Conseil Européen pour la Recherche Nucléaire” (Evropski savet za nuklearna istraživanja) za telo sastavljeno od predstavnika 11 evropskih zemalja sa zadatkom da izgrade laboratoriju za istraživanje elemetarnih čestica.\nPo raspuštanju privremenog saveta (1954), organizacija je dobila trajno ime – Organisation Européenne pour la Recherche Nucléaire (Evropska organizacija za nuklearna istraživanja) pošto se zaposlenima nije previše svidela nova skraćenica OERN, odlučeno je da se zadrži stara – CERN.\nMeđu prvobitnim osnivačima 1954. godine je bila i Jugoslavija, kada je pri osnivanju u ime Jugoslavije stavio svoj potpis Pavle Savić, jedan od najznačajnijih srpskih fizičara. Ipak, Jugoslavija je napustila organizaciju 1961. godine.


Cilj ovog dokumenta je pokušaj da se pojasni način postupanja sa otpadom, rabljeno/iskorišćeno ulje, zauljene vode, emulzije i druge zakonom definisane vrste otpada, kako bi se na ekološki prihvatljiv način izvršilo njegovo trajno zbrinjavanje. (Pomenutu oblast reguliše novi Zakon o upravljanju otpadom od 23.5.2009.,Sl.glasnik 36/09).\nSva pravna lica koja u svom procesu poslovanja stvaraju otpadno ulje imaju zakonsku obavezu da nastalo otpadno ulje isporuče ovlašćenom Operateru, sakupljaču odosno onim preduzećima koja ispunjavaju zakonske uslove. Prednost u preuzimanju otpadnog ulja imaju Operateri. Ukoliko Operateri svojim raspoloživim tehničkim i tehnološkim mogućnostima u postupcima recikliranja mogu obnoviti deo sirovina odnosno iskoristiti ih za ponovnu proizvodnju zakon prioritetno predviđa obavezu ponovne proizvodnje.\nPre otpočinjanja bilo kakvih aktivnosti vezanih za kretanje otpada potrebno je definisati koliko i kakvog otpada posedujete, ukoliko je moguće potrebno je izvršiti njegovo razvrstavanje i neophodno je izvršiti analizu otpada u nekoj od akreditovanih labaratorija kako bi se odredio karakter otpada. U slučaju potrebe Ekosekund može posredovati kod labaratorija sa kojima ima već uspostavljenu saradnju da se prema ubrzanom postupku i po najpovoljnijoj ceni uradi neophodna analiza.Trenutno postoje pet akreditovanih aboratorija i to suGradski zavod u Beogradu, Anahem u Beogradu, Institut za zaštitu na radu u Novom Sadu, Mol u Beogradu i Vatrogas u Novom Sadu.Nakon dobijanja rezultata analize Vlasnik otpada stupa u kontakt sa ovlašćenim Operaterom, definiše uslove preuzimanja otpada i popunjava i šalje dokument o kretanju opasnog otpada nadležnom ministarstvu. Vlasnik otpada otpad predaje Operateru odnosno transporteru tri dana nakon slanja prethodno popunjenog dokumenta o kretanju opasnog otpada nadležnom Ministarstvu ukoliko Ministarstvo ne odredi drugačije. Ministarstvo životne sredine i prostornog planiranja je predvidelo i zahteva dostavljanje Dokumenata o kretanju opasnog otpada kako bi se stekao potpun uvid u kretanje otpada i izbor odabranog Operatera i kako bi se obezbedilo poštovanje načela hijerarhije u upravljanju otpadom (član 6 Zakona o upravljanju otpadom). Ministarstvo životne sredine ne dostavlja odgovor Vlasniku otpada u roku od tri dana na dostavljeni Dokument o kretanju otpada ukoliko je Vlasnik otpada ispoštovao traženu zakonsku proceduru i odabrao Operatera koji poseduje dozvolu za obavljanje delatnosti reciklaže. Ukoliko Operater obavesti Vlasnika i nadležno Ministarstvo da postoje opravdani razlozi zbog kojih nije u mogućnosti da primi i tretira upućeni otpad Vlasnik otpada u komunikaciji sa Ministarstvom pristupa narednoj alternativnoj zakonskoj mogućnosti zbrinjavanja otpada.\nNadamo se da posedujete pomenuti Zakon o upravljanju otpadom, Pravilnik i primere Dokumenta o kretanju opasnog otpada kao i uputstva za popunjavanje ovog dokumenta. U cilju olakšanja celokupnog procesa mi Vam možemo pomoći time sto ćemo sa Vama razmeniti kako dokumentaciju tako i iskustva i informacije.\nPreuzimanje otpadnih ulja koja su pomešana (nisu odvojeno sakupljana i nisu razvrstana) kao i ulja koja sadrže više od 5% nečistoća u obliku vode, antifriza, kočionih tečnosi, hemikalija, mehaničkih nečistoća, taloga i slično se vrši uz posebnu nadoknadu koju Vlasnik otpada plaća Operateru. Cene za pojedinačne slučajeve se utvrđuju dogovorom Vlasnika otpada i Operatera i potvrđuju ugovorom ili Aneksom postojećih ugovora.\nZa zauljene vode, otpadne emulzije i slične oblike otpada cena se određuje dogovorom u zavisnosti od količine, sadržaja i rezultata same analize konkretnog otpada.


Saobraćaj radnih mašina i motokultivatora – Profesionalac\n„Motokultivator“ je vozilo na motorni pogon koje ima samo jednu osovinu, najviše 16 KS i konstruisano je da vuče, potiskuje ili nosi izmenjiva oruđa za razne privredne radove, odnosno da služi za pogon takvih oruđa ili za vuču priključnog vozila.\n„Radna mašina“ je svako vozilo na motorni pogon, osim motornih vozila, traktora, motokultivatora i bicikala sa motorom, koje je prvenstveno namenjeno za vršenje\nodređenih radova sopstvenim uređajima i opremom, i koje po konstrukcionim osobinama ne može da razvije brzinu kretanja veću od 30 km na čas )kombajn, valjak, grejder, finišer, kopač rovova i dr.).\nRadna mašina u saobraćaju na putu mora imati ispravne uređaje za upravljanje i za zaustavljanje.\nNa radnoj mašini ili priključku za vreme vožnje mogu se nalaziti samo vozač i pratilac. Radnom mašinom koja učestvuje u saobraćaju na putu sme da upravlja lice koje ima dozvolu za upravljanje radnom mašinom, biciklom sa motorom i motokultivaotorom. Dozvola se stiče tek sa navršenih 14 godina života, međutim pravo na upravljanje radnom mašinom lice stiče tek sa navršenih 16 godina života. Radnom mašinom ima pravo da upravlja i lice koje ima važeču dozbolu za vozača traktora, vozača A kategorije ili važeću vozačku dozbolu za upravljanje motornim vozilima.\nMotokultivator može u saobraćaju na putu imati samo one priključke koji su za tu svrhu proizvedeni. Ako motokultivator nema svetlosno-signalne uređaje za davanje svetlosnih znakova (stop svetla i pokazivače pravaca), vozač je dužan da o promeni pravca kretanja vozila blagovremeno daje znak rukom.\nMotokultivator u saobraćaju na putu mora imati ispravne uređaje za upravljanje i za zaustavljanje.\nU saobraćaju na putu motokultivatorom sme da upravlja lice koje ima navršenih 14 godina života.\nU priključnom vozilu koje vuče motokultivator u saobraćaju na putu, dozvoljen je prevoz najviše tri lica, koja rade na utovaru i istovaru tereta ili obavljanju poljoprivrednih radova. Prevoz lica može se vršiti samo ako motokultivatorom u saobraćaju na putu upravlja lice koje ima važeću dozvolu za vozača traktora.


Američki sekretar za odbranu počinje posjetu Kini dok tenzije rastu\nAmerički sekretar za odbranu, Jim Mattis, prima buket cvijeća nakon što je stigao na aerodrom u Pekingu, Kina, 26. juna 2018.\nAmerički sekretar za odbranu, Jim Mattis, sastao se prvog dana svoje posjete Kini sa zvaničnicima te države u srijedu, što je dio napora da se pospješi dijalog o bezbjednosti, dok američko-kineske tenzije rastu.\nMattis, prvi šef Pentagona koji posjećuje Kinu od 2014. godine, trebalo bi da se prvo sastane sa svojim kineskim kolegom, ministrom odbrane Veiom Fengeom.\nKasnije tokom dana, trebalo bi da se sastane sa najvišim kineskim zvaničnicima, moguće i sa predsjednikom Xi Jinpingom.\nMattis, bivši marinski general, oštar je kritičar kineskih vojnih poteza u Južnom kineskom moru. SAD su čak povukle poziv Kini da se pridruži multinacionalnim pomorskim vježbama, koje će početi tokom Mattisove posjete, i koje uznemiravaju Kinu.\nOvo putovanje događa se u uslovima spiralnih tenzija između Pekinga i Washingtona i po pitanju trgovine. Peking je takođe sumnjičav i u pogledu američkih namjera prema samostalnom i demokratskom Tajvanu, koga naoružavaju Sjedinjene Države, dok Kina smatra to ostrvo dijelom svoje teritorije.\nGovoreći pred put, Mattis je rekao da očekuje "otvoreni dijalog".\nKad je Mattis stigao, kineski državni mediji javili su da će formacija kineskih brodova održavati svakodnevne borbene vježbe, više od nedelju dana, u vodama u blizini Tajvana i da se odvijaju vježbe kineskih vazdušnih snaga u blizini tog ostrva.


Odbojkašice Srbije ubedljive i protiv Belgije - PRess Serbia | PR PRess team\nŽenska odbojkaška reprezentacija Srbije ostvarila je novu pobedu u Gran priju u Ankari, pošto je u trećem kolu u tri seta savladala Belgija.\nSrbija je posle pobede u tri seta nad domaćinom Turskom, a u juče i nad Brazilom, došla i do maksimalnog tirjumfa i nad Belgijom (25:18, 25:18, 25:18) u drugom kolu Grupe A prvog vikenda Gran prija.\nNajefikasnija u srpskom timu ponovo je bila Brankica Mihajlović sa 16 poena, dok je Jovana Stevanović upisala 13, a Stefana Veljković i Sanja Malagurski po 11.\nEkipa selektora Zorana Terzića nalaze se na prvom mestu Gran prija sa maksimalnim učinkom.\nOdbojkašice Srbije će narednog vikenda igrati u japanskom Sendaiju, a protivnici će biti selekcije Brazila, Japana i Tajlanda.\nTagovibelgija POBEDA press serbia srpske odbojkašice\nIvana Španović druga na mitingu u Londonu, uz povredu stopala


Uspela akcija dobrovoljnog davanja krvi – GM Press\nDanas je u Gornjem Milanovcu u svečanoj Sali starog suda organizovana akcija dobrovoljnog davanja krvi. Akciju je sprovela mobilna ekipa Instituta za transfuziju krvi Srbije u saradnji sa opštinskom organizacijom Crvenog krsta.\nAkcije dobrovoljnog davanja krvi se u gradu pod Rudnikom tradicionalno održavaju svakog drugog i poslednjeg petka u mesecu od 11 do 16 časova. Milanovčani su po ovom pitanju tradicionalno humani.\n„Svako lice starosti od 18 do 65 godina starosti može biti dobrovoljni davalac. Pre svakog davanja mi obavljamo lekarski pregled gde ustanovimo da li neko može dati krv. Uslovi su da je davalac odmoran, naspavan i da je jeo. Na prvom mestu je potrebno da je davalac zdrav i zato je privilegija dati krv. Davanje krvi ne sme naštetiti ni onome ko daje, ali ni onome ko prima krv“, izjavila je dr Jelena Radulović, sa Instituta za transfuziju krvi Srbije.\nDavalaštvo krvi se zasniva na dobrovoljnosti i humanosti, pre svega. Svako davanje krvi podrazumeva proveru zdravstvenog stanja davaoca i produžetak života onome kome je ova dragocena tečnost potrebna.\n„U Gornjem Milanovcu se po akciji odazove u proseku oko 50 davalaca, s tim što broj prikupljenih jedinica krvi uvek bude manji za broj onih koji ne ispune zdravstveni uslov. Takođe, taj broj može da varira u zavisnosti od sezone, recimo godišnjih odmora ili perioda kada su među davalačkom popilacijom vladaju prehlada ili grip“, rekla je dr Jelena Radulović.\nDr Jelena Radulovic, Foto: GM Press\nAkcije dobrovoljnog davanja krvi u Gornjem Milanovcu su mesecima unazad veoma uspešne. U proseku po svakoj akciji se odazove po pedesetak Milanovčana, od kojih svega jedan manji broj ne ispuni zdravstveni uslov da tog dana da dragocenu tečnost. Ovog petka, akciji dobrovoljnog davanja krvi odazvalo se više od 40 Milanovčana.\nTags: akcija dobrovoljnog davanja krvi, crveni krst, dr Jelena Radulović, gornji milanovac\n"Mitrovdanski dan" obeležen u Brezni


Vakcinacija na Kosovu: I Albanci se vakcinišu u Srbiji GracanicaOnline.Info\n9. aprila 2021. 3 min read\nVakcinacija Srba na Kosovu i Metohiji je započeta kada i u ostalim delovima Srbije, ali se zbog zabrane kosovskih institucija da vakcine\nVakcinacija Srba na Kosovu i Metohiji je započeta kada i u ostalim delovima Srbije, ali se zbog zabrane kosovskih institucija da vakcine iz Srbije uđu na Kosovo, imunizacija odvija u Raški, Kuršumliji i Bujanovcu. Do sada, oko 15.000 ljudi sa teritorije KiM je vakcinisano prvom dozom, dok je preko 10.000 revakcinisano drugom dozom, pretežno, kineskom Sinofarm vakcinom.\n„Što se tiče vakcinacije ljudi sa centralnog dela Kosova, zadovoljni smo dosadašnjim odazivom. Dobar broj ljudi se do sada vakcinisao prvom, kao i drugom dozom. Želeo bih da apelujem na sve naše sugrađane da se u što većoj meri i u što većem broju prijavljuju i odlaze na vakcinaciju. Dom zdravlja Gračanica, kao i svi ostali domovi zdravlja na teritoriji Centralnog Kosova, Dom zdravlja Donja Gušterica, Prilužje, Kosovo Polje u Ugljaru, apsolutno su tu svakodnevno za sve naše korisnike i apelujemo na sve da se vakcinišu, jer vakcinacija je jedini izlaz iz ove situacije i bez vakcinacije je nemoguće da pobedimo ovu pandemiju“, rekao je za naš portal koordinator za vakcinaciju na centralnom delu Kosova, Vladimir Petković.\nPetković kaže da je oko 3200 ljudi sa centralnog Kosova vakcinisano na vakcinalnom punktu u Kuršumliji, a da je 2600 revakcinisano.\n„Sledeće nedelje imamo najavljenu jednu veliku grupu ljudi koji će doći da primi prvu dozu kineske vakcine, to je grupa od preko 300 ljudi, a takođe u utorak imamo zakazanu revakcinaciju grupe od 200 ljudi. Sa brojkama idemo napred i nadamo se i daljem velikom odzivu ljudi i pominjem, vakcinacija, vakcinacija, vakcinacija do pobede nad kovidom, to je svakako naša poruka“, ističe Petković.\nKao i u ostalim delovima Srbije, tako i na Kosovu i Metohiji, svima je omogućeno da izaberu vakcinu kojom žele da se vakcinišu.\n„Svi mogu da odaberu koju vakcinu žele da prime. A kako znamo, poslednjih dana je omogućeno svima da se na svim vakcinacinalnim punktovima vrši i vakcinacija ljudi koji nisu prijavljeni. Što se tiče naših korisnika, naš je savet da se prvo svi jave svojim domovima zdravlja, ne samo zbog organizacija odlaska na vakcinaciju, već i zbog jedne baze podataka koju stvaramo“, poručuje koordinator za vakcinaciju\n„Mi u grupama ljudi koje smo odvodili na vakcinisanje imamo i Albanace, Turke, Rome, Aškalije i Goranace, tako da nacionalnost ne odlučuje da li će neko biti vakcinisan. Ono što jeste poenta za nas jeste, da svako ko je državljanin Republike Srbije, ko poseduje važeća dokumenta tj. ima važeću ličnu kartu i zdrastvenu knjižicu može da se nađe na našim spiskovima. Već imamo dosta takvih ljudi i nikakva prepreka nije niti nacionalnost ili pripadnost u bilo kakvoj drugoj grupi ili kategoriji“, zaključuje Vladimir Petković.\nDok se Srbi i ostale zajednice koje to žele bez problema vakcinišu, u Prištinu je do sada stiglo samo 24.000 doza vakcina i to iz besplatnog KOVAKS programa, uz pomoć agencija Ujedinjenih nacija. Sledeću isporuku vakcina Kosovo očekuje, kako je najavljeno, u maju.\nJoš 10 ljudi je zaraženo korona virusom u poslednja 24 sata u opštini Gračanica, saopštio je opštinski Krizni štab, prenosi portal Naša Gračanica. Na bolničkom lečenju u bolnici u Lapljem Selu se nalazi 28 pacijenata, a od početka epidemije, u opštini Gračanica ukupno je zaraženo 800 ljudi.\nPrevious Zabrinjavajući porast zaraženih\nNext KBC-u u Gračanici donacija reagenasa za rano otkrivanje simptoma COVIDA-19\n18. oktobra 2021., 23:28


Održani generalštabni razgovori Vojske Srbije i Oružanih snaga Rusije - 15.12.2021, Sputnik Srbija\nOdržani generalštabni razgovori Vojske Srbije i Oružanih snaga Rusije\nVisoka delegacija Vojske Srbije ove nedelje boravi u zvaničnoj poseti Ruskoj Federaciji radi realizacije generalštabnih razgovora, saopštilo je Ministarstvo... 15.12.2021, Sputnik Srbija\nTokom razgovora delegacija u sedištu ruskog generalštaba u Moskvi analizirana je dosadašnja bilateralna vojna saradnja, političko-bezbednosna situacija u regionu i svetu i definisani su modaliteti za unapređenje vojno-vojne saradnje sa težištem na zajedničkim vežbama i obuci.Domaćin susreta je zamenik načelnika Glavne operativne uprave Generalštaba Oružanih snaga Ruske Federacije general-potpukovnik Viktor Viktorovič Poznihir, a našu delegaciju predvodi načelnik Operativne uprave (J-3) Generalštaba Vojske Srbije general-major Želimir Glišović.Generalštabni razgovori predstavnika Vojske Srbije i Oružanih snaga Ruske Federacije uspostavljeni su 2014. godine i od tada se održavaju jednom godišnje, naizmenično u Srbiji i Rusiji.Ovo je prvi put da su razgovori vođeni na nivou operativnih uprava generalštabova, što daje novi kvalitet procesu planiranja vojno-vojne saradnje.Delegacija Vojske Srbije će tokom boravka u Ruskoj Federaciji posetiti i Kongresno-izložbeni centar „Patriot“, Centralni muzej i Glavni hram Oružanih snaga Ruske Federacije, navedeno je u saopštenju.\nrusija, srbija, politika, srbija – politika, srbija – vojska i naoružanje, vojska i naoružanje\nVisoka delegacija Vojske Srbije ove nedelje boravi u zvaničnoj poseti Ruskoj Federaciji radi realizacije generalštabnih razgovora, saopštilo je Ministarstvo odbrane.\nTokom razgovora delegacija u sedištu ruskog generalštaba u Moskvi analizirana je dosadašnja bilateralna vojna saradnja, političko-bezbednosna situacija u regionu i svetu i definisani su modaliteti za unapređenje vojno-vojne saradnje sa težištem na zajedničkim vežbama i obuci.\nDomaćin susreta je zamenik načelnika Glavne operativne uprave Generalštaba Oružanih snaga Ruske Federacije general-potpukovnik Viktor Viktorovič Poznihir, a našu delegaciju predvodi načelnik Operativne uprave (J-3) Generalštaba Vojske Srbije general-major Želimir Glišović.\nGeneralštabni razgovori predstavnika Vojske Srbije i Oružanih snaga Ruske Federacije uspostavljeni su 2014. godine i od tada se održavaju jednom godišnje, naizmenično u Srbiji i Rusiji.\nOvo je prvi put da su razgovori vođeni na nivou operativnih uprava generalštabova, što daje novi kvalitet procesu planiranja vojno-vojne saradnje.\nDelegacija Vojske Srbije će tokom boravka u Ruskoj Federaciji posetiti i Kongresno-izložbeni centar „Patriot“, Centralni muzej i Glavni hram Oružanih snaga Ruske Federacije, navedeno je u saopštenju.


28.02.2015 u 17:00\nFederer servisom do pehara\n15.03.2014 u 12:30\n„Delezu” ne cveta posao\nNakon što je „Delez” u trećem kvartalu prošle godine zabeležio gubitak od 191 milion evra u Srbiji, čelnici ove belgijske kompanije saopštili su pre nekoliko dana u Briselu, povodom objavljivanja finansijskog izveštaja za 2013, da se i dalje suočavaju sa izazovima u poslovanju u našoj zemlji. Na to je svakako uticao pomenuti gubitak, ali i to što, kako su već objasnili, ekonomska situacija u...\n„Delez” prodao „Deltin” biznis u Albaniji\nTrgovinski lanac „Delez” prodao je svoje objekte u Albaniji. Nekadašnji „Deltin” biznis u ovoj zemlji koji je bio deo „Delta maksi grupe” sada je, kako saznajemo u sastavu grčkog „Marinopulosa”. U centrali „Deleza” u Belgiji potvrdili su nam da su prodali nekadašnji „Deltin” lanac „Euromaks”, ali iznos za koji je prodat, niti ime novog vlasnika nisu precizirali. – Poslovanje u Albaniji je prodato...\n„Nameravamo da u toku ove godine uložimo više od 400 miliona evra u tržište Srbije, a najveći deo tog iznosa biće investiran u otvaranje novih i rekonstrukciju postojećih objekata. Planiramo i izgradnju velikog distributivnog centra u Srbiji, na kojem će radovi početi do kraja ove godine, a završetak se očekuje u drugoj polovini 2013. godine”, najavljuje za „Politiku” David Vander Skuren,...\n„Delez” zatvara šest, a otvara 20 dućana\n„Delez grupa”, novi vlasnik lanaca „Maksi” i „Tempo”, zatvoriće šest prodavnica u Srbiji u narednih šest meseci. Po jedan „Mini maksi” market biće zatvoren u Vranju, Kragujevcu, Baljevcu, Mrčajevcima i tri u Šapcu, ali u toku 2012. biće otvoreno i 20 novih prodavnica širom zemlje i renovirano 40, najavljuju iz kompanije „Delez Srbija”, a posao će dobiti još oko 600 ljudi. U sedam objekata koji će...


PREDLOG IZMENA ZAKONA O RADU: ZAKONOM NEZADOVOLJNI I SINDIKATI I POSLODAVCI\nIzmenama Zakona o radu, koje je usaglašavala Radna grupa, neće biti u potpunosti zadovoljni ni sindikati ni poslodavci, ocenio je danas predsednik Unije poslodavaca Srbije Nebojša Atanacković.\n"Poslodavci su tražili da taj zakon bude više evropski, više prilagođen situaciji u kojoj se kao privreda nalazimo, međutim on je ostao na liniji prethodnog zakona, uz neke izmene, koje nisu dovoljne da bi se on mogao uvrstiti u one zakone na kojima će insistirati i ubuduće Evropska unija", kazao je Atanacković agenciji Beta.\nPrema njegovim rečima, poslodavci se slažu sa stavom Vlade, da je država ta koja će pronaći rešenje za ključna pitanja oko kojih se poslodavci i sindikati nisu složili.\n"Jedini mogući način je da država odluči. Teško je očekivati da će sindikati i poslodavci oko svih pitanja da se slože, i da nađu neko zajedničko rešenje, s obzirom na značajno različite stavove", kazao je Atanacković.\nOn je rekao da je sa sindikatima postignut dogovor samo "oko nekih opštih stvari", i da su se poslodavci zalagali da taj zakon bude manje detaljan i dozvoljava da se poslodavci i zaposleni dogovaraju oko specifičnih stvari, koje ne mogu biti zakonom određene.\nPrema njegovim rečima, ostalo je sporno pitanje kolektivnih ugovora, jer su sindikati tražili prošireno dejstvo kolektivnih ugovora, dok poslodavci smatraju da u određenim granama ti ugovori ne mogu da budu uopšteni.\nPoslednjih nedelja, sporna tema Radne grupe su bile i minimalne zarade, a prema rečima Atanackovića, suprotstavljene strane su se dogovorile da se one određuju jednom godišnje.\nOn je kao loše ocenio da izmene zakona ne predviđaju promene kod otkaza, napominjući da je "ukoliko dolazi do smanjenja obima poslovanja, mogućnost da se raskine radni odnos ostao komplikovan, kao i do sada".\nRadnu grupu činili su predstavnici Vlade, odnosno Ministarstava rada, finansija i privrede, Unije poslodavaca Srbije, dva reprezentativna sindikata - Saveza samostalnih sindikata Srbije (SSSS) i Ujedinjenih granskih sindikata "Nezavisnost", i od početka maja i predstavnici Privredne komore Srbije.\nČlanovi Radne grupe su u poslednjih tri i po meseca usaglašavali stavove oko pet najvažnijih tema koje treba da reguliše novi zakon o radu - radu na određeno vreme, otkazima od strane poslodavca, otpremninama, proširenom dejstvu kolektivnog ugovora i minimalnoj zaradi.\nAtanacković je ocenio da će pre definitivnog usaglašavanja sa zakonodavstvom EU, doći do još jedne izmene Zakona o radu, kao što je to slučaj u Hrvatskoj.


BALKANSKA ODISEJA - SDCafe.rs\nHome\tInfo\tBALKANSKA ODISEJA\nBalkanska odiseja naziv je turneje nacionalnog ansambla “Kolo”, u okviru koje će će biti održan koncert i u našem gradu, u petak, 15. jula. Koncert počinje u 20 časova, a ulaz je slobodan.\nJoš se nisu stišali aplauzi sa prepunih tribina i zidina dvora despota Đurđa Brankovića, ni utihli zvuci orkestra Beogradske filharmonije i sve nam se čini kao da još uvek odzvanjaju ovim posebnim prostorom, a već se novi umetnici spremaju da nas još jedanput očaraju svojim umetničkim umećem.\nPosle turneje po Makedoniji, a pre odlaska u Kanadu i SAD, nacionalni ansambl „Kolo” u petak 15. jula nastupiće u Malom gradu Smederevske tvrđave. U programu će učestvovati više od 60 umetnika igrača-pevača i narodni orkestar. Na repertoaru koncerta poetičnog naziva „Kolo duša Srbije“ nalaze se koreografije, pesme i melodije iz gotovo svih krajeva Srbije: Vlaške igre, Đurđevdanski običaji iz Podgrmečja, „Trojno“, čobansko nadigravanje iz Istočne Srbije, Igre iz Biničke Morave, „Vranjanska svita“ i druge, splet pesama „Mozaik“, pesma „Gde si bilo, jare moje“, splet narodnih melodija „Od kada mi frula ne zvoni“ i dr. Nacionalni ansambl „Kolo“ igrom, pesmom i muzikom profesionalno izvodi i dočarava raznovrsnu i bogatu srpsku tradicionalnu umetnost, raskoš i lepotu originalnih kostima i visok stepen muziciranja narodnog orkestra.\nAnsambl „Kolo“ je jedna od najaktivnijih nacionalnih institucija kulture uključenih u projekat Srbija u Srbiji Ministarstva kulture Republike Srbije. Ovo ministarstvo je zajedno sa lokalnim samoupravama iniciralo projekat Srbija u Srbiji sa namerom da pokrene i preokrene kulturnu sredinu Srbije. Otud i slogan projekta kultura u p(re)okretu. Projekat za cilj ima povezivanje svih građana Srbije sa nacionalnim institucijama kulture koje se nalaze u Beogradu, ali i umrežavanje institucija kulture u čitavoj Srbiji, što predstavlja istinsku decentralizaciju. Zahvaljujući Ministarstvu kulture Republike Srbije i lokalnoj samoupravi Smedereva ulaz na koncert je besplatan.\nPosle ogromnog interesovanja koje je izazvao koncert Beogradske filharmonije u Smederevu, kada su čitave kolone ljudi strpljivo čekale da uđu u u ambijent Smederevske tvrđave, organizatori mole sve ljubitelje ovakvih umetničkih događaja da se put Smederevske tvrđave upute na vreme i ponovo naoružaju strpljenjem, jer se ništa manja poseta ne očekuje ni ovoga puta.\nPosle ovog koncerta, od 11. do 20. avgusta – cela Smederevska tvrđava i nebo iznad nje biće velika pozornica za najbolje srpske i evropske pozorišne umetnike na trećem “Tvrđava teatru”!\nOlja Nikolic 19. na svetu\nLazar i Aleksandar sa reprezentacijom Srbije na...